title: Direttiva tal-Kummissjoni 2007/12/KE tas- 26 ta’ Frar 2007 li temenda ċertu annessi tad-Direttivi tal-Kunsill 86/362/KEE u 90/642/KEE fir-rigward tal-livelli massimi tar-residwi għall-penconazole, il-benomyl u l-carbendazim Test b'rilevanza għaż-ŻEE.

text:
                  29.2.2008

                  MT

                  Il-Ġurnal Uffiċjali ta’ l-Unjoni Ewropea

                  87

            DIRETTIVA TAL-KUMMISSJONI 2007/12/KE
      tas-26 ta’ Frar 2007
      li temenda ċertu annessi tad-Direttivi tal-Kunsill 86/362/KEE u 90/642/KEE fir-rigward tal-livelli massimi tar-residwi għall-penconazole, il-benomyl u l-carbendazim
      (Test b'rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 90/642/KEE tas-27 ta’ Novembru 1990 dwar l-iffissar tal-livelli massimi ta’ residwi ta’ pestiċidi ġewwa u fuq ċerti prodotti li joriġinaw mill-pjanti, inklużi l-frott u l-ħxejjex (1), u b’mod partikolari l-Artikolu 7 tagħha,
      Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (2), u b’mod partikolari l-Artikolu 4(1)(f), tagħha,
      Billi:

                  (1)

                  Skond id-Direttiva 91/414/KEE, l-awtorizzazzjonijiet ta' prodotti għall-protezzjoni ta’ pjanti għall-użu fuq ħxejjex speċifiċi huma responsabbiltà ta’ l-Istati Membri. Awtorizzazzjonijiet ta' dan it-tip għandhom ikunu bbażati fuq valutazzjoni ta’ l-effetti fuq is-saħħa tal-bniedem u ta’ l-annimali u ta’ l-influwenza fuq l-ambjent. Elementi li jridu jitqiesu f'dawn il-valutazzjonijiet jinkludu l-esponiment ta’ l-operaturi u ta’ persuni fil-qrib u l-impatt fuq l-ambjenti ta' l-art, l-ilma u l-arja, kif ukoll l-impatt fuq il-bnedmin mill-konsum ta’ residwi fuq ħxejjex li jkunu ġew ittrattati.

                  (2)

                  Il-livelli massimi ta’ residwi (MRLs) jirriflettu l-użu ta’ kwantitajiet minimi ta’ pestiċidi għall-protezzjoni effettiva tal-pjanti, li jiġu applikati b’tali mod li l-ammont ta’ residwu jkun l-iżgħar ammont prattikabbli u tossikoloġikament aċċettabbli, partikolarment fit-termini ta’ stima ta’ konsum fid-dieta.

                  (3)

                  L-MRLs għall-pestiċidi koperti mid-Direttiva 90/642/KEE għandhom jinżammu taħt reviżjoni u jistgħu jiġu mmodifikati sabiex jiġu kkunsidrati użi li ġew mibdula jew użi ġodda. Informazzjoni dwar użu ġdid jew bidla fl-użu ġiet ikkomunikata lill-Kummissjoni li se twassal għal bidliet fil-livelli residwi tal-penconazole, benomyl u l-carbendazim.

                  (4)

                  L-esponiment tul il-ħajja tal-konsumaturi għal dawk il-pestiċidi permezz ta’ prodotti alimentari li jista’ jkun fihom ir-residwi ta’ dawk il-pestiċidi, ġie assessjat u valutat skond il-proċeduri u l-prassi użati fi ħdan il-Komunità, b’kunsiderazzjoni tal-linji ta' gwida maħruġa mill-Organizzazzjoni Dinjija tas-Saħħa (3).

                  (5)

                  Fil-każ tal-benomyl u l-carbendazim li għalihom teżisti doża ta' referenza akuta (ARfD — Acute Reference Dose), l-esponiment akut tal-konsumaturi permezz ta' kull wieħed mill-prodotti alimentari li għandhom imnejn ikun fihom residwi ta' dawn il-pestiċidi ġie assessjat u evalwat skond il-proċeduri u l-prassi użati attwalment fi ħdan il-Komunità, b'kunsiderazzjoni tal-linji ta' gwida maħruġa mill-Organizzazzjoni Dinjija tas-Saħħa. L-opinjonijiet tal-Kumitat Xjentifiku dwar il-Pjanti, b’mod partikolari l-pariri u r-rakkomandazzjonijiet li jikkonċernaw il-protezzjoni tal-konsumaturi mill-prodotti alimentari trattati bil-pestiċidji (4), ġew ikkunsidrati. Skond dik il-valutazzjoni tal-konsum fid-dieta, l-MRLs għal dawk il-pestiċidi għandhom jiġu stipulati sabiex ikun żgurat li ma jinqabiżx l-ARfD. Fil-każ tas-sustanzi l-oħrajn, il-valutazzjoni ta' l-informazzjoni disponibbli wriet li l-ebda ARfD mhi meħtieġa u li għaldaqstant mhix neċessarja valutazzjoni fuq perjodu ta' żmien qasir.

                  (6)

                  Fil-każ ta' l-MRLs ġodda għaċ-ċitru għall-benomyl u l-carbendazim l-applikant impenja ruħu li jforni data addizzjonali meħtieġa sa Diċembru 2007. Id-data diġà disponibbli turi li l-MRL propost huwa sigur għall-konsumaturi.

                  (7)

                  Fil-każ li l-użi awtorizzati fil-prodotti għall-protezzjoni tal-pjanti ma jirriżultawx f’livelli li jistgħu jiġu osservati ta’ residwi ta’ pestiċidi ġewwa jew fuq prodott ta’ l-ikel, jew fejn l-użi li jkunu ġew awtorizzati mill-Istati Membri ma jkunux ġew sostnuti bid-data meħtieġa, jew fejn użi f'pajjiżi terzi li jirriżultaw f’residwi ġewwa jew fuq prodotti alimentari li għandhom mnejn jidħlu fiċ-ċirkolazzjoni fis-suq Komunitarju ma jkunux ġew sostnuti bit-tali informazzjoni meħtieġa, l-MRLs għandhom jiġu ffissati fil-livell l-iktar baxx ta' l-osservanza analitika.

                  (8)

                  Għalhekk huwa xieraq li jiġu ffissati MRLs ġodda għal dawk il-pestiċidi.

                  (9)

                  Id-Direttiva 90/642/KEE għandha għalhekk tkun emendata għal dawn ir-ragunijiet.

                  (10)

                  Il-miżuri stipulati f’din id-Direttiva huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,

            ADOTTAT DIN ID-DIRETTIVA:
      Artikolu 1
      L-Anness II tad-Direttiva 90/642/KEE huwa emendat b'konformità ma' l-Anness ta' din id-Direttiva.
      Artikolu 2
      1.   L-Istati Membri għandhom jadottaw u jippubblikaw, sa mhux iktar tard mis-27 ta’ Awwissu 2007, il-liġijiet, ir-regolamenti u d-dispożizzjonijiet amministrattivi neċessarji sabiex ikunu konformi ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
      Huma għandhom japplikaw dawk id-dispożizzjonijiet mit-28 ta’ Awwissu 2007.
      2.   Meta l-Istati Membri jadottaw id-dispożizzjonijiet imsemmija fil-paragrafi 1 u 2, dawn id-dispożizzjonijiet għandu jkollhom referenza għal din id-Direttiva jew għandha ssir referenza għal din id-Direttiva meta jkunu ppubblikati uffiċjalment. L-Istati Membri għandhom jistabbilixxu kif għandha ssir referenza bħal din.
      3.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġijiet nazzjonali li jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-publikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, 26 ta’ Frar 2007.

               Ghall-Kummissjoni

            Markos KYPRIANOU

               Membru tal-Kummissjoni

         (1)  ĠU L 350, 14.12.1990, p. 71. Id-Direttiva kif emendata l-aħħar bid-Direttiva tal-Kummissjoni 2006/92/KE (ĠU L 311, 10.11.2006, p. 31).

         (2)  ĠU L 230, 19.8.1991, p. 1. Id-Direttiva kif emendata l-aħħar bid-Direttiva tal-Kummissjoni 2007/6/KE (ĠU L 43, 15.2.2007, p. 13).

         (3)  Linji Gwida għat-tbassir tal-konsum djetetiku ta’ residwi tal-pestiċidi (riveduti), mħejjija mill-GEMS/Programm ta’ Ikel f’kollaborazzjoni mal-Kumitat Codex fuq ir-Residwi tal-Pestiċidi, ippubblikati mill-Organizzazzjoni Dinjija tas-Saħħa fl-1997 (WHO/FSF/FOS/97.7).

         (4)  L-opinjoni tirrigwarda l-kwistjonijiet konnessi ma' l-emendar ta' l-annessi għad-Direttivi tal-Kunsill 86/362/KEE, 86/363/KEE u 90/642/KEE (Opinjoni espressa mill-SCP, l-14 ta' Lulju 1998); L-opinjoni tirrigwarda r-residwi tal-pestiċidi varjabbli fil-frott u l-ħxejjex (Opinjoni espressa mill-SCP nhar l-14 ta' Lulju 1998) http://europa.eu.int/comm/food/fs/sc/scp/outcome_ppp_en.html

         ANNESS
         L-Anness II tad-Direttiva 90/642/KEE huwa emendat kif ġej: F'parti A, il-kolonni għall-penconazole, il-benomyl, u l-carbendazim għandhom jiġu sostitwiti b'li ġej:

                        Pesticide residue and maximum residue level (mg/kg)

                        Gruppi u eżempji ta’ prodotti individwali li għalihom japplikaw l-MRLs

                        Penconazole

                        Somma benomyl u carbendazim, espressi bħala carbendazim

                  “1.   Frott, frisk, imnixxef jew nej, ippriservat fil-friża, mingħajr zokkor miżjud; ġwież

                                    (i)

                                    IL-FROTT TAĊ-ĊITRU

                        0,05  (*)

                        0,5  (t)

                        Grejpfrut

                        Lumi

                        Lajm

                        Mandolin (inkluzi l-klementini u ibridi oħra)

                        Larinġ

                        Pomelos

                        Oħrajn

                                    (ii)

                                    ĠWIEŻ TAS-SIĠAR (TREE NUTS) (bil-qoxra jew mingħajrha)

                        0,05  (*)

                        0,1  (*)

                        Lewż

                        Ġewż tal-Brażil

                        Kexjus jew ġwież ta’ l-anakardju

                        Qastan

                        Ġewż ta’ l-Indi

                        Ġellewż

                        Makadamja

                        Ġwież tal-Pekan

                        Ġwież ta’ l-arznu (pine nuts)

                        Pistaċċi

                        Ġewż

                        Oħrajn

                                    (iii)

                                    FROTT TAŻ-ŻERRIEGĦA (POME FRUIT)

                        0,2

                        0,2

                        Tuffieħ

                        Lanġas

                        Sfarġel

                        Oħrajn

                                    (iv)

                                    FROTT TA’ L-GĦADMA

                        Berquq

                        0,1

                        0,2

                        Ċiras

                        0,5

                        Ħawħ (inklużi n-nuċiprisk u ibridi simili)

                        0,1

                        0,2

                        Għanbaqar

                        0,5

                        Oħrajn

                        0,05  (*)

                        0,1  (*)

                                    (v)

                                    FROTT ŻGĦIR

                                    (a)

                                    Għeneb tal-mejda u ta’ l-inbid

                        0,2

                        Għeneb tal-mejda

                        0,3

                        Għeneb ta’ l-inbid

                        0,5

                                    (b)

                                    Frawli (għajr dak selvaġġ)

                        0,5

                        0,1  (*)

                                    (c)

                                    Frott tal-qasab (għajr dak selvaġġ)

                        0,05  (*)

                        0,1  (*)

                        Tut

                        Dewberries

                        Loganberries

                        Lampun

                        Oħrajn

                                    (d)

                                    Frott żgħir (għajr dawk selvaġġi)

                        0,1  (*)

                        Bilberries

                        Cranberries

                        Passolina (ħamra, sewda u bajda)

                        0,5

                        Gooseberries

                        Oħrajn

                        0,05  (*)

                                    (e)

                                    Frott u berries salvaġġi

                        0,05  (*)

                        0,1  (*)

                                    (vi)

                                    OĦRAJN

                        0,05  (*)

                        Avokado

                        Banana

                        Tamal

                        Tin

                        Kiwi

                        Kumquats

                        Litchis

                        Mango

                        Żebbuġ (konsum domestiku)

                        Żebbuġ (estrazzjoni taż-żejt)

                        Papaja

                        0,2

                        Passion fruit

                        Ananas

                        Rummien

                        Oħrajn

                        0,1  (*)

                  2.   Ħxejjex, friski jew mhux imsajrin, iffriżati jew imnixxfin

                                    (i)

                                    ĦXEJJEX F’SURA TA’ TUBERI JEW GĦERUQ

                        0,05  (*)

                        0,1  (*)

                        Pitrava zokkrija

                        Zunnarija

                        Cassava

                        Krafes

                        Mustarda użata għaz-zalza

                        Qaqoċċ

                        Zunnarija bajda

                        Għeruq tat-tursin

                        Ravanell

                        Sassefrika

                        Patata ħelwa

                        Swedes

                        Pjanta tal-ġenus Brassica

                        Jam

                        Oħrajn

                                    (ii)

                                    ĦXEJJEX F’SURA TA’ BASAL

                        0,05  (*)

                        0,1  (*)

                        Tewm

                        Basal

                        Basal li jikber bħala għanqud li jissejjaħ Shallots

                        Tip ta' basal li jissejjaħ Spring onions

                        Oħrajn

                                    (iii)

                                    ĦXEJJEX LI HUMA L-FROTTA TAL-PJANTA

                                    (a)

                                    Solanacea

                        Tadam

                        0,1

                        0,5

                        Bżar

                        0,2

                        Brunġiel

                        0,1

                        0,5

                        Okra

                        2

                        Oħrajn

                        0,05  (*)

                        0,1  (*)

                                    (b)

                                    Għerq tal-qara’ tal-fliexken — tal-qoxra li tittiekel

                        0,1

                        0,1  (*)

                        Ħjar

                        Gherkins

                        Qarabali

                        Oħrajn

                                    (c)

                                    Għerq tal-qara’ tal-fliexken tal-qoxra li ma tittikilx

                        0,1

                        0,1  (*)

                        Bettiħ

                        Ħxejjex li jissejħu squashes

                        Dulliegħ

                        Oħrajn

                                    (d)

                                    Qamħirrum

                        0,05  (*)

                        0,1  (*)

                                    (iv)

                                    ĦXEJJEX BRASSICA

                        0,05  (*)

                                    (a)

                                    Brassica li tagħmel il-fjuri

                        0,1  (*)

                        Brokkli (inkluża il-Calabrese)

                        Pastard

                        Oħrajn

                                    (b)

                                    Brassica bir-ras

                        Kaboċċi ta’ Brussell

                        0,5

                        Kaboċċi tar-ras

                        Oħrajn

                        0,1  (*)

                                    (c)

                                    Brassica bil-weraq

                        0,1  (*)

                        Kaboċċa taċ-Ċina

                        Kale

                        Oħrajn

                                    (d)

                                    Qarabali

                        0,1  (*)

                                    (v)

                                    ĦXEJJEX LI JITTIEKLU L-WERAQ TAGĦHOM & ĦAXIX AROMATIKU FRISK

                        0,05  (*)

                        0,1  (*)

                                    (a)

                                    Ħass u simili

                        Krexxuni

                        Ħass tal-ħaruf

                        Ħass

                        Scarole (endive tal-werqa wiesgħa)

                        Insalata

                        Weraq u zkuk tal-brassika

                        Oħrajn

                                    (b)

                                    Spinaċi u simili

                        Spinaċi

                        Weraq tal-pitravi

                        Oħrajn

                                    (c)

                                    Krexxuni ta’ l-ilma

                                    (d)

                                    Witloof

                                    (e)

                                    Ħwawar

                        Maxxita

                        Kurrat salvaġġ

                        Tursin

                        Weraq tal-karfus

                        Oħrajn

                                    (vi)

                                    ĦXEJJEX LEGUMI (friski)

                        0,05  (*)

                        Fażola (bl-imżiewed)

                        0,2

                        Fażola (mingħajr imżiewed)

                        Piżelli (bl-imżiewed)

                        0,2

                        Piżelli (mingħajr imżiewed)

                        Oħrajn

                        0,1  (*)

                                    (vii)

                                    ĦXEJJEX FORMA TA’ ZOKK (friski)

                        0,1  (*)

                        Asparagu

                        Kardun

                        Karfus

                        Bużbież

                        Qaqoċċ

                        0,2

                        Kurrat

                        Rabarbru

                        Oħrajn

                        0,05  (*)

                                    (viii)

                                    FAQQIEGĦ

                        0,05  (*)

                        0,1  (*)

                                    (a)

                                    Faqqiegħ ikkoltivat

                                    (b)

                                    Faqqiegħ salvaġġ

                                    3.

                                    Għażż

                        0,05  (*)

                        0,1  (*)

                        Fażola

                        Għazz

                        Piżelli

                        Lupini

                        Oħrajn

                                    4.

                                    Żrieragħ taż-żejt

                        0,05  (*)

                        Żerriegħa tal-kittien

                        Karawett

                        Żerriegħa tal-peprin

                        Ġulġlien

                        Żerriegħa tal-ġirasol

                        Żerriegħa tal-lift

                        Żerriegħa tas-sojja

                        0,2

                        Żerriegħa tal-mustarda

                        Żerriegħa tal-qoton

                        Żerriegħa tal-qanneb

                        Oħrajn

                        0,1  (*)

                                    5.

                                    Patata

                        0,05  (*)

                        0,1  (*)

                        Patata bikrija

                        Varjazzjonijiet ta’ patata

                                    6.

                                    TE (weraq imnixxef u zkuk, iffermentati jew mod ieħor, Camellia sinensis)

                        0,1  (*)

                        0,1  (*)

                                    7.

                                    Il-Ħopp (imnixxef), inklużi l-gerbub żgħir tal-ħopp u t-trab mhux ikkonċentrat,

                        0,5

                        0,1  (*)

            (*)  Tindika l-limitu ta’ isfel tad-determinazzjoni analitika.

            (t)  Tindika li l-livell massimu ta' residwi ġie stabbilit b'mod temporanju sal-31 ta' Diċembru 2007 sakemm tasal data li trid tiġi sottomessa mill-applikant. Jekk ma tinkiseb ebda data sa dik id-data, l-MRL jiġi rtirat b'Direttiva jew Regolament.”


title: Direttiva tal-Kummissjoni (UE) 2015/1480 tat-28 ta' Awwissu 2015 li temenda diversi annessi tad-Direttivi 2004/107/KE u 2008/50/KE tal-Parlament Ewropew u tal-Kunsill li jistabbilixxu r-regoli li jikkonċernaw il-metodi ta' referenza, il-validazzjoni tad-dejta u s-siti tal-punti ta' ġbir ta' kampjuni għall-valutazzjoni tal-kwalità tal-arja fl-ambjent (Test b'rilevanza għaż-ŻEE)

text:
               29.8.2015

               MT

               Il-Ġurnal Uffiċjali tal-Unjoni Ewropea

               L 226/4

         DIRETTIVA TAL-KUMMISSJONI (UE) 2015/1480
   tat-28 ta' Awwissu 2015
   li temenda diversi annessi tad-Direttivi 2004/107/KE u 2008/50/KE tal-Parlament Ewropew u tal-Kunsill li jistabbilixxu r-regoli li jikkonċernaw il-metodi ta' referenza, il-validazzjoni tad-dejta u s-siti tal-punti ta' ġbir ta' kampjuni għall-valutazzjoni tal-kwalità tal-arja fl-ambjent
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2004/107/KE tal-Parlament Ewropew u tal-Kunsill tal-15 ta' Diċembru 2004 dwar l-arseniku, il-kadmju, il-merkurju, in-nikil u l-idrokarboni aromatiċi poliċikliċi fl-arja ambjentali (1), u b'mod partikolari l-Artikolu 4(15) tagħha,
   Wara li kkunsidrat id-Direttiva 2008/50/KE tal-Parlament Ewropew u tal-Kunsill tal-21 ta' Mejju 2008 dwar il-kwalità tal-arja fl-ambjent u arja iktar nadifa għall-Ewropa (2), u b'mod partikolari l-Artikolu 28(1) tagħha,
   Billi:

               (1)

               F'konformità mal-Artikolu 4(15) tad-Direttiva 2004/107/KE, kif emendata bir-Regolament (KE) Nru 219/2009 tal-Parlament Ewropew u tal-Kunsill (3), il-Kummissjoni hija b'dan mogħtija s-setgħa li temenda ċerti dispożizzjonijiet tal-Annessi IV u V.

               (2)

               L-Anness IV tad-Direttiva 2004/107/KE jistabbilixxi objettivi tal-kwalità tad-dejta li jeħtieġ li jiġu aġġornati biex ikun hemm aktar ċarezza.

               (3)

               L-Anness V tad-Direttiva 2004/107/KE jippreskrivi l-metodi ta' referenza għall-istima tal-konċentrazzjonijiet, u dawn il-metodi għandhom jiġu aġġornati sabiex jirriflettu l-iżvilupp tal-istandards rilevanti.

               (4)

               F'konformità mal-Artikolu 28(1) tad-Direttiva 2008/50/KE, il-Kummissjoni hija b'dan mogħtija s-setgħa li temenda ċerti dispożizzjonijiet tal-Annessi I, III, VI u IX.

               (5)

               It-taqsima C tal-Anness I tad-Direttiva 2008/50/KE tistabbilixxi kriterji ta' assigurazzjoni tal-kwalità għall-valutazzjoni tal-kwalità tal-arja tal-ambjent, li jeħtieġ li jiġu ċċarati u kkumplementati b'konsiderazzjoni tal-programmi ta' assigurazzjoni tal-kwalità organizzati miċ-Ċentru Konġunt ta' Riċerka tal-Kummissjoni u li jintroduċu l-obbligu ta' reviżjoni tas-sistema tal-kontroll tal-kwalità sabiex tiġi żgurata l-preċiżjoni kontinwa tal-istrumenti ta' monitoraġġ.

               (6)

               It-taqsimiet C u D tal-Anness III tad-Direttiva 2008/50/KE jistabbilixxu kriterji għal-lokazzjoni ta' punti ta' ġbir ta' kampjuni, li jeħtieġ li jiġu ċċarati u kkumplementati fid-dawl tal-esperjenza miksuba fl-implimentazzjoni ta' din id-Direttiva.

               (7)

               It-taqsima A tal-Anness VI tad-Direttiva 2008/50/KE tistabbilixxi l-metodu ta' referenza għall-kejl ta' ċerti sustanzi li jniġġsu, li jeħtieġu li jiġu adattati fid-dawl tal-esperjenza miksuba fl-implimentazzjoni ta' din id-Direttiva u b'kont meħud tal-istandards l-iktar reċenti għall-ġbir ta' kampjuni u l-kejl ta' materja partikulata.

               (8)

               Skont id-Dikjarazzjoni Politika Konġunta tal-Istati Membri u tal-Kummissjoni tat-28 ta' Settembru 2011 dwar id-dokumenti ta' spjegazzjoni (4), l-Istati Membri impenjaw ruħhom li jerfgħu r-responsabbiltà li jakkumpanjaw, f'każijiet ġustifikati, in-notifika tal-miżuri ta' traspożizzjoni tagħhom b'dokument wieħed jew aktar li jispjega(w) ir-relazzjoni bejn il-komponenti ta' direttiva u l-partijiet korrispondenti tal-istrumenti ta' traspożizzjoni nazzjonali.

               (9)

               Il-miżuri previsti f'din id-Direttiva huma konformi mal-opinjoni tal-Kumitat dwar il-Kwalità tal-Arja Ambjentali,

         ADOTTAT DIN ID-DIRETTIVA:
   Artikolu 1
   L-Annessi IV u V tad-Direttiva 2004/107/KE huma emendati skont l-Anness I ta' din id-Direttiva.
   Artikolu 2
   L-Annessi I, III, VI, u IX, tad-Direttiva 2008/50/KE huma emendati skont l-Anness II ta' din id-Direttiva.
   Artikolu 3
   Id-dispożizzjonijiet ta' din id-Direttiva għandhom jinqraw flimkien ma' dawk tar-Regolament (KE) Nru 765/2008 tal-Parlament Ewropew u tal-Kunsill (5), b'mod partikolari fir-rigward tal-akkreditazzjoni ta' korpi tal-evalwazzjoni tal-konformità, u ma jintroduċu ebda deroga jew eċċezzjoni tar-Regolament imsemmi hawn fuq.
   Artikolu 4
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva sa mhux aktar tard mill-31 ta' Diċembru 2016. Għandhom jikkomunikaw minnufih it-test ta' dawk id-dispożizzjonijiet lill-Kummissjoni.
   Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni it-test tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva.
   Artikolu 5
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 6
   Din id-Direttiva hija indirizzata lill-Istati Membri.

      Magħmul fi Brussell, it-28 ta' Awwissu 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 23, 26.1.2005, p. 3.

      (2)  ĠU L 152, 11.6.2008, p. 1.

      (3)  Ir-Regolament (KE) Nru 219/2009 tal-Parlament Ewropew u tal-Kunsill tal-11 ta' Marzu 2009 li jadatta numru ta' atti soġġetti għall-proċedura msemmija fl-Artikolu 251 tat-Trattat mad-Deċiżjoni tal-Kunsill 1999/468/KE fir-rigward tal-proċedura regolatorja bi skrutinju — Adattament għall-proċedura regolatorja bi skrutinju — Parti Tnejn (ĠU L 87, 31.3.2009, p. 109).

      (4)  ĠU C 369, 17.12.2011, p. 14.

      (5)  Ir-Regolament (KE) Nru 765/2008 tal-Parlament Ewropew u tal-Kunsill tad-9 ta' Lulju 2008 li jistabbilixxi r-rekwiżiti għall-akkreditament u għas-sorveljanza tas-suq relatati mal-kummerċjalizzazzjoni ta' prodotti u li jħassar ir-Regolament (KEE) Nru 339/93 (ĠU L 218, 13.8.2008, p. 30),

      ANNESS I
      Id-Direttiva 2004/107/KE hija emendata kif ġej:

                  (1)

                  It-taqsima I tal-Anness IV hija emendata kif ġej:

                              (a)

                              it-tabella tinbidel b'dan li ġej:

                                          “(Benżo(a)piren)

                                          Arseniku, kadmju u nikil

                                          Idrokarboni aromatiċi poliċikliċi barra mill-benżo(a)pirene, gassuż totali merkurju

                                          Depożizzjoni totali

                                                      —

                                                      Inċertezza

                                          Kejl fiss u indikattiv

                                          50 %

                                          40 %

                                          50 %

                                          70 %

                                          Immudellar

                                          60 %

                                          60 %

                                          60 %

                                          60 %

                                                      —

                                                      Ġbir minimu ta' dejta

                                          90 %

                                          90 %

                                          90 %

                                          90 %

                                                      —

                                                      Kopertura minima ta' ħin

                                          Kejl fiss (1)

                                          33 %

                                          50 %

                                          Kejl indikattiv (1)
                                              (2)

                                          14 %

                                          14 %

                                          14 %

                                          33 %

                              (b)

                              fit-tielet paragrafu titħassar is-sentenza li ġejja:
                              “Il-ġbir ta' kampjuni (huwa wkoll rakkomandabbli) tul erbgħa u għoxrin siegħa għall-kejl ta' konċentrazzjonijiet ta' arseniku, kadmju u nikil.”

                              (c)

                              wara t-tielet paragrafu jiddaħħal it-test li ġej:
                              “Id-dispożizzjonijiet dwar kampjuni individwali fil-paragrafu preċedenti japplikaw ukoll għall-arseniku, il-kadmju, in-nikil u l-merkurju fi stat gassuż totali. Barra minn hekk, il-ġbir ta' sottokampjuni ta' filtri PM10 għall-metalli għal analiżi sussegwenti huwa permess, sakemm ikun hemm evidenza li s-sottokampjun huwa rappreżentattiv tal-kunsinna kollha u li ma tiġix kompromessa s-sensittività tad-detezzjoni bi tqabbil mal-objettivi rilevanti tal-kwalità tad-dejta. Bħala alternattiva għall-ġbir ta' kampjuni ta' kuljum, il-ġbir ta' kampjuni ta' kull ġimgħa għall-metalli f'PM10 huwa permess, sakemm il-karatteristiċi ta' ġbir ma jiġux kompromessi.”

                  (2)

                  It-taqsimiet I sa IV tal-Anness V jinbidlu b'dan li ġej:
                  “I.   Il-metodu ta' referenza għall-ġbir ta' kampjuni u l-analiżi tal-arseniku, il-kadmju u n-nikil fl-arja tal-ambjent

                  Il-metodu ta' referenza għall-ġbir ta' kampjuni tal-arseniku, il-kadmju u n-nikil fl-arja tal-ambjent huwa dak deskritt f'EN 12341:2014. Il-metodu ta' referenza għall-kejl tal-arseniku, il-kadmju u n-nikil fl-arja tal-ambjent huwa dak deskritt f'EN 14902:2005 ‘Il-kwalità tal-arja tal-ambjent — Il-metodu standard għall-kejl tal-Pb,Cd,As, u Ni fil-frazzjoni ta' PM10tal-materja partikolata sospiża’.
                  Stat Membru jista' wkoll juża kull metodu ieħor li hu jista' juri li jagħti riżultati ekwivalenti għall-metodu ta' hawn fuq.
                  II.   Il-metodu ta' referenza għall-ġbir ta' kampjuni u l-analiżi tal-idrokarburi aromatiċi poliċikliċi fl-arja tal-ambjent

                  Il-metodu ta' referenza għall-ġbir ta' kampjuni tal-idrokarburi aromatiċi poliċikliċi fl-arja tal-ambjent huwa deskritt f'EN 12341:2014. Il-metodu ta' referenza għall-kejl tal-benżo(a)piren fl-arja tal-ambjent huwa dak deskritt f'EN 15549:2008 ‘Il-kwalità tal-arja — Il-metodu standard għall-kejl tal-konċentrazzjoni tal-benżo(a)piren fl-arja tal-ambjent’. Fin-nuqqas ta' metodu standardizzat CEN għall-idrokarboni aromatiċi poliċikliċi l-oħra msemmija fl-Artikolu 4(8), l-Istati Membri jistgħu jużaw metodi standard nazzjonali jew metodi tal-ISO bħall-istandard tal-ISO 12884.
                  Stat Membru jista' wkoll juża kull metodu ieħor li hu jista' juri li jagħti riżultati ekwivalenti għall-metodu ta' hawn fuq.
                  III.   Il-metodu ta' referenza għall-ġbir ta' kampjuni u l-analiżi tal-merkurju fl-arja tal-ambjent

                  Il-metodu ta' referenza għall-kejl ta' konċentrazzjonijiet tal-merkurju gassuż totali fl-arja tal-ambjent huwa dak deskritt f'EN 15852:2010 ‘Il-kwalità tal-arja tal-ambjent — Il-metodu standard għad-determinazzjoni tal-merkurju gassuż totali’.
                  Stat Membru jista' wkoll juża kull metodu ieħor li hu jista' juri li jagħti riżultati ekwivalenti għall-metodu ta' hawn fuq.
                  IV.   Il-metodu ta' referenza għall-ġbir ta' kampjuni u l-analiżi tad-depożizzjoni tal-arseniku, il-kadmju, il-merkurju, in-nikil u l-idrokarboni aromatiċi poliċikliċi

                  Il-metodu ta' referenza għad-determinazzjoni tad-depożizzjoni tal-arseniku, il-kadmju u n-nikil huwa dak deskritt f'EN 15841:2009 ‘Il-kwalità tal-arja tal-ambjent — Il-metodu standard għad-determinazzjoni tal-arseniku, il-kadmju, iċ-ċomb u n-nikil fid-depożizzjoni atmosferika’.
                  Il-metodu ta' referenza għad-determinazzjoni tad-depożizzjoni tal-merkurju huwa dak deskritt f'EN 15853:2010 ‘Il-kwalità tal-arja tal-ambjent — Il-metodu standard għad-determinazzjoni tad-depożizzjoni tal-merkurju’.
                  Il-metodu ta' referenza għad-determinazzjoni tad-depożizzjoni ta' benżo(a)piren u l-idrokarboni poliċikliċi l-oħra msemmija fl-Artikolu 4(8) huwa dak deskritt f'EN 15980: 2011, ‘Il-kwalità tal-arja. Determinazzjoni tad-depożizzjoni ta' benż[a]antraċen, benżo[b]fluworanten, benżo[j]fluworanten, benżo[k]fluworanten, benżo[a]piren, dibenż[a,h]antraċen u indeno[1,2,3-cd]piren’.”

         (1)  Imqassam matul in-sena b'mod li jkun rappreżentattiv ta' kundizzjonijet varji fir-rigward tal-klima u l-attivitajiet antropoġeniċi.

         (2)  Il-kejl indikattiv huwa kejl li jsir b'regolarità mnaqqsa iżda li jissodisfa l-għanijiet l-oħra dwar il-kwalità tad-dejta.”

      ANNESS II
      Id-Direttiva 2008/50/KE hija emendata kif ġej:

                  (1)

                  It-taqsima C tal-Anness I għandha tiġi sostitwita b'dan li ġej:
                  “C.   Assigurazzjoni tal-kwalità għall-valutazzjoni tal-kwalità tal-arja tal-ambjent. Validazzjoni tad-dejta

                              1.

                              Sabiex tkun żgurata l-preċiżjoni tal-kejl u l-konformità mal-objettivi tal-kwalità tad-dejta, stipulati fit-Taqsima A, l-awtoritajiet kompetenti adatti u l-korpi maħtura skont l-Artikolu 3 għandhom jiżguraw li:

                                          (i)

                                          il-kejl kollu li jsir fir-rigward tal-valutazzjoni tal-kwalità tal-arja tal-ambjent skont l-Artikoli 6 u 9 jkun traċċabbli skont ir-rekwiżiti stabbiliti tal-istandard armonizzat għal-laboratorji ta' ttestjar u kkalibrar,

                                          (ii)

                                          l-istituzzjonijiet li jħaddmu n-networks u l-istazzjonijiet individwali jkollhom sistema stabbilita ta' assigurazzjoni tal-kwalità u ta' kontroll tal-kwalità li taħseb għal manutenzjoni regolari li tiżgura l-preċiżjoni kontinwa tal-apparat ta' kejl. Is-sistema tal-kwalità għandha tiġi riveduta kif meħtieġ u għall-inqas kull ħames snin mil-Laboratorju ta' Referenza Nazzjonali rilevanti

                                          (iii)

                                          jkun stabbilit proċess ta' assigurazzjoni tal-kwalità/kontroll tal-kwalità fir-rigward tal-proċess tal-ġbir tad-dejta u r-rappurtar u li l-istituzzjonijiet maħtura għal dan il-kompitu jipparteċipaw b'mod attiv fil-programmi rispettivi ta' assigurazzjoni tal-kwalità li jkopru l-Unjoni kollha,

                                          (iv)

                                          il-Laboratorji Nazzjonali ta' Referenza huma maħtura mill-awtorità kompetenti xierqa jew korp maħtur skont l-Artikolu 3 u huma akkreditati għall-metodi ta' referenza msemmija fl-Anness VI, għall-inqas għal dawk is-sustanzi li jniġġsu li għalihom il-konċentrazzjonjiet huma ogħla mil-limitu ta' taħt tal-valutazzjoni, skont l-istandard rilevanti armonizzat għal-laboratorji tal-ittestjar u l-ikkalibrar, li r-referenza għalihom ġiet ippubblikata f'Il-Ġurnal Uffiċjali tal-Unjoni Ewropea skont l-Artikolu 2(9) tar-Regolament (KE) Nru 765/2008 li jistabbilixxi r-rekwiżiti għall-akkreditament u għas-sorveljanza tas-suq. Dawn il-laboratorji għandhom ikunu responsabbli mill-koordinazzjoni fit-territorju tal-Istati Membri tal-programmi ta' assigurazzjoni tal-kwalità madwar l-Unjoni kollha li għandhom ikunu organizzati miċ-Ċentru Konġunt tar-Riċerka tal-Kummissjoni u għandhom ikunu wkoll responsabbli biex jikkoordinaw, fuq livell nazzjonali, l-użu adegwat tal-metodi ta' referenza u t-turija tal-ekwivalenza tal-metodi li mhumiex tar-referenza. Il-Laboratorji ta' Referenza Nazzjonali li jorganizzaw l-interparagun fuq il-livell nazzjonali għandhom ukoll ikunu akkreditati skont l-istandard rilevanti armonizzat għall-ittestjar tal-profiċjenza.

                                          (v)

                                          il-Laboratorji Nazzjonali ta' Referenza, jieħdu sehem għall-inqas darba kull tliet snin fil-programmi li jsiru fl-Unjoni kollha għall-assigurazzjoni tal-kwalità organizzati miċ-Ċentru Konġunt ta' Riċerka tal-Kummissjoni. Jekk din il-parteċipazzjoni tipproduċi riżultati mhux sodisfaċenti, il-laboratorju nazzjonali għandu juri fil-parteċipazzjoni fl-interparagun li jkun imiss miżuri ta' rimedju sodisfaċenti, u jipprovdi rapport liċ-Ċentru Konġunt ta' Riċerka dwar dawn.

                                          (vi)

                                          il-laboratorji nazzjonali ta' referenza jappoġġaw ix-xogħol magħmul min-Netwerk Ewropew ta' Laboratorji Nazzjonali ta' Referenza stabbiliti mill-Kummissjoni.

                              2.

                              Id-dejta kollha rrappurtata skont l-Artikolu 27 għandha titqies bħala valida minbarra dejta meqjusa bħala proviżorja.”

                  (2)

                  L-Anness III huwa emendat kif ġej:

                              (a)

                              It-Taqsima C hija emendata kif ġej:

                                          (i)

                                          l-ewwel u t-tieni inċiżi tal-paragrafu 1 jinbidlu b'dan li ġej:

                                                      “—

                                                      il-fluss madwar is-sonda kampjunarja tad-dħul ma għandux ikun imfixkel (b'mod ġenerali jkun ħieles f'ark ta' mill-anqas 270° jew 180° għall-punti tal-ġbir ta' kampjuni fil-linja tal-bini) bla ebda xkiel għall-fluss tal-arja qrib id-dħul (normalment xi ftit metri lil hinn mill-bini, il-gallariji, is-siġar u xkiel ieħor u tal-anqas 0,5 m mill-eqreb bini fil-każ ta' punti ta' ġbir ta' kampjuni li jirrappreżentaw il-kwalità tal-arja fil-linja tal-bini),

                                                      —

                                                      b'mod ġenerali, il-punt tad-dħul fejn isir il-ġbir ta' kampjun għandu jkun ta' bejn 1,5 m (iż-żona tan-nifs) u 4 m 'il fuq mill-art. Għażla ta' siti aktar fl-għoli tista' tkun xierqa jekk l-istazzjon ikun jirrappreżenta żona kbira u kull deroga għandha tiġi dokumentata bis-sħiħ.”;

                                          (ii)

                                          il-ħames inċiż tal-paragrafu 1 jiġi sostitwit b'li ġej:

                                                      “—

                                                      għas-sustanzi li jniġġsu kollha, is-sondi kampjunarji f'siti bit-traffiku għandhom ikunu mill-anqas 25 m mit-tarf tas-slalep it-toroq ewlenin u mhux aktar minn 10 m mill-bankina. ‘Salib it-toroq’ li għandu jiġi kkunsidrat hawnhekk huwa salib it-toroq li jinterrompi l-fluss tat-traffiku u jikkawża emissjonijiet differenti (stop&go) mill-bqija tat-triq.”;

                                          (iii)

                                          jiżdied il-paragrafu li ġej:
                                          “kwalunkwe devjazzjoni mill-kriterji elenkati f'din it-Taqsima għandha tkun ddokumentata b'mod sħiħ permezz tal-proċeduri deskritti fit-Taqsima D.”;

                              (b)

                              It-taqsima D tiġi sostitwita b'dan li ġej:
                              “D.   Dokumentazzjoni u reviżjoni tal-għażla tas-siti

                              L-awtoritajiet kompetenti responsabbli mill-valutazzjoni tal-kwalità tal-arja fiż-żoni u l-agglomerazzjonijiet kollha għandhom jiddokumentaw bis-sħiħ il-proċeduri għall-għażla tas-sit u jirreġistraw l-informazzjoni biex jappoġġaw it-tfassil tan-netwerk u l-għażla tal-post għas-siti ta' monitoraġġ kollha. Id-dokumentazzjoni għandha tinkludi ritratti compass-point taż-żona madwar is-siti ta' monitoraġġ u u mapep iddettaljati. Fejn jintużaw metodi supplementari ġewwa żona jew agglomerazzjoni, id-dokumentazzjoni għandha tinkludi dettalji ta' dawn il-metodi u informazzjoni dwar kif jiġu sodisfatti l-kriterji elenkati fl-Artikolu 7(3). Id-dokumentazzjoni għandha tiġi aġġornata kif meħtieġ u riveduta talinqas kull ħames (5) snin, biex jiġi żgurat li l-kriterji ta' għażla, id-disinn tan-netwerk u l-postijiet fejn isir il-monitoraġġ tas-siti jibqgħu validi u l-aħjar li jista' jkun tul iż-żmien. Id-dokumentazzjoni għandha tiġi pprovduta lill-Kummissjoni fi żmien tliet (3) xhur minn meta tintalab.”

                  (3)

                  L-Anness VI huwa emendat kif ġej:

                              (a)

                              It-Taqsima A tinbidel b'dan li ġej:
                              “A.   Il-metodi ta' referenza għall-valutazzjoni tal-konċentrazzjonijiet tad-dijossidu tal-kubrit, tad-dijossidu tan-nitroġenu u tal-ossidi tan-nitroġenu, tal-materja partikulata (PM10 u PM2,5), taċ-ċomb, tal-benżina, tal-monossidu tal-karbonju u tal-ożonu

                              1.   Il-metodu ta' referenza għall-kejl tal-konċentrazzjoni tad-dijossidu tal-kubrit

                              Il-metodu ta' referenza għall-kejl tad-dijossidu tal-kubrit huwa dak deskritt f'EN 14212:2012 ‘Il-kwalità tal-arja tal-ambjent — Il-metodu standard għall-kejl tad-dijossidu tal-kubrit bil-fluworexxenza ultravjola’.
                              2.   Il-metodu ta' referenza għall-kejl tad-dijossidu tan-nitroġenu u l-ossidi tan-nitroġenu

                              Il-metodu ta' referenza għall-kejl tad-dijossidu tan-nitroġenu u l-ossidi tan-nitroġenu huwa dak deskritt f'EN 14211:2012 ‘Il-kwalità tal-arja tal-ambjent — Il-metodu standard għall-kejl tal-konċentrazzjoni tad-dijossidu tan-nitroġenu u l-monossidu tan-nitroġenu bil-kemiluminixxenza’.
                              3.   Il-metodu ta' referenza għall-ġbir ta' kampjuni u għall-kejl taċ-ċomb— mhux mibdul

                              4.   Il-metodu ta' referenza għall-ġbir ta' kampjuni u għall-kejl tal-PM10

                              Il-metodu ta' referenza għall-ġbir ta' kampjuni u għall-kejl tal-PM10 huwa dak deskritt f'EN12341:2014 ‘L-arja tal-ambjent — il-metodu standard ta' kejl gravimetriku għad-determinazzjoni tal-konċentrazzjoni tal-massa tal-materja partikolata sospiża tal-PM10 jew tal-PM2,5’.
                              5.   Il-metodu ta' referenza għall-ġbir ta' kampjuni u għall-kejl tal-PM2,5

                              Il-metodu ta' referenza għall-ġbir ta' kampjuni u għall-kejl tal-PM2,5 huwa dak deskritt f'EN12341:2014 ‘L-arja tal-ambjent — Il-metodu standard ta' kejl gravimetriku għad-determinazzjoni tal-konċentrazzjoni tal-massa tal-materja partikolata sospiża tal-PM10 jew tal-PM2,5’.
                              6.   Il-metodu ta' referenza għall-ġbir ta' kampjuni u għall-kejl tal-benżene — mhux mibdul

                              7.   Metodu ta' referenza għall-kejl tal-monossidu tal-karbonju

                              Il-metodu ta' referenza għall-kejl tal-monossidu tal-karbonju huwa dak deskritt f'EN 14626:2012 ‘Il-kwalità tal-arja tal-ambjent — Il-metodu standard għall-kejl tal-konċentrazzjoni tal-monossidu tal-karbonju bl-ispettroskopija infraħamra mhux dispersiva’.
                              8.   Metodu ta' referenza għall-kejl tal-ożonu

                              Il-metodu ta' referenza għall-kejl tal-ożonu huwa dak deskritt f'EN 14625:2012 ‘Il-kwalità tal-arja tal-ambjent — Il-metodu standard għall-kejl tal-konċentrazzjoni tal-ożonu bil-fotometrija ultravjola’.”;

                              (b)

                              It-taqsima D titħassar

                              (c)

                              It-taqsima E tiġi sostitwita b'dan li ġej:

                                          “E.

                                          Huma u juru li t-tagħmir huwa konformi mar-rekwiżiti ta' prestazzjoni tal-metodi ta' referenza elenkati fit-Taqsima A ta' dan l-Anness, l-awtoritajiet kompetenti u l-korpi maħtura skont l-Artikolu 3 għandhom jaċċettaw rapporti ta' testijiet maħruġa fi Stati Membri oħra dment li l-laboratorji tat-testijiet huma akkreditati għall-istandard armonizzat rilevanti għal-laboratorji tal-ittestjar u l-kalibrazzjoni.
                                          Ir-rapporti tat-testijiet dettaljati u r-riżultati kollha tat-testijiet għandhom ikunu disponibbli għall-awtoritajiet kompetenti l-oħra jew il-korpi maħtura tagħhom. Ir-rapporti tat-testijiet għandhom juru li t-tagħmir jissodisfa r-rekwiżiti tal-prestazzjoni inkluż fejn xi kundizzjonijiet tas-sit u tal-ambjent huma speċifiċi għal xi Stat Membru u huma 'l barra mill-kundizzjonijiet li għalihom it-tagħmir ġie diġà ttestjat u approvat għat-tip fi Stat Membru ieħor.”

                  (4)

                  It-taqsima A tal-Anness IX tinbidel b'dan li ġej:
                  “A.   Numru minimu ta' punti ta' ġbir ta' kampjuni għall-kejl fiss tal-konċentrazzjonijiet tal-ożonu

                  In-numru minimu tal-punti ta' ġbir ta' kampjuni għall-kejl fiss kontinwu biex tiġi valutata l-konformità mal-valuri fil-mira, l-objettivi għall-perjodu fit-tul u l-informazzjoni u l-limiti minimi ta' allerta fejn tali kejl huwa s-sors uniku ta' informazzjoni.

                              Popolazzjoni (× 1 000 )

                              Agglomerazzjoni (1)

                              Żoni oħra (1)

                              Sfond rurali

                              < 250

                              1

                              Stazzjon wieħed/50 000  km2 bħala densità medja għaż-żoni kollha għal kull pajjiż (2)

                              < 500

                              1

                              2

                              < 1 000

                              2

                              2

                              < 1 500

                              3

                              3

                              < 2 000

                              3

                              4

                              < 2 750

                              4

                              5

                              < 3 750

                              5

                              6

                              > 3 750

                              Stazzjon addizzjonali kull żewġ (2) miljun abitant

                              Stazzjon addizzjonali kull żewġ (2) miljun abitant

         (1)  Mill-inqas stazzjon wieħed (1) f'żoni fejn l-espożizzjoni tal-popolazzjoni għall-ogħla konċentrazzjonijiet tal-ożonu hija probabbli li sseħħ. Fl-agglomerazzjonijiet, mill-anqas 50 % tal-istazzjonijiet għandhom ikunu fiż-żoni suburbani.

         (2)  Huwa rrakkomandat li jkun hemm stazzjon wieħed (1) għal kull 25 000 km2 għal terran kompless.”


title: Direttiva tal-Kummissjoni (UE) 2017/774 tat-3 ta' Mejju 2017 li temenda l-Appendiċi C tal-Anness II tad-Direttiva 2009/48/KE tal-Parlament Ewropew u tal-Kunsill dwar is-sikurezza tal-ġugarelli, fir-rigward tal-fenol, sabiex jiġu adottati valuri ta' limitu speċifiċi għas-sustanzi kimiċi użati fil-ġugarelli (Test b'rilevanza għaż-ŻEE. )

text:
               4.5.2017

               MT

               Il-Ġurnal Uffiċjali tal-Unjoni Ewropea

               L 115/47

         DIRETTIVA TAL-KUMMISSJONI (UE) 2017/774
   tat-3 ta' Mejju 2017
   li temenda l-Appendiċi C tal-Anness II tad-Direttiva 2009/48/KE tal-Parlament Ewropew u tal-Kunsill dwar is-sikurezza tal-ġugarelli, fir-rigward tal-fenol, sabiex jiġu adottati valuri ta' limitu speċifiċi għas-sustanzi kimiċi użati fil-ġugarelli
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2009/48/KE tal-Parlament Ewropew u tal-Kunsill tat-18 ta' Ġunju 2009 dwar is-sikurezza tal-ġugarelli (1), u b'mod partikolari l-Artikolu 46(2) tagħha,
   Billi:

               (1)

               Sabiex ikun żgurat livell għoli ta' protezzjoni tat-tfal mir-riskji kkawżati mis-sustanzi kimiċi fil-ġugarelli, id-Direttiva 2009/48/KE tistabbilixxi ċerti rekwiżiti fir-rigward tas-sustanzi kimiċi bħal dawk li huma kklassifikati bħala sustanzi karċinoġeniċi, mutaġeniċi jew tossiċi għar-riproduzzjoni (CMR) skont ir-Regolament (KE) Nru 1272/2008 tal-Parlament Ewropew u tal-Kunsill (2), tal-fwejjaħ allerġeniċi u ta' ċerti elementi oħra. Barra minn hekk, id-Direttiva 2009/48/KE tagħti s-setgħa lill-Kummissjoni tadotta valuri ta' limitu speċifiċi għas-sustanzi kimiċi użati f'ġugarelli maħsuba għat-tfal li għandhom inqas minn 36 xahar u f'ġugarelli oħra maħsuba biex jitqiegħdu fil-ħalq, sabiex tkun żgurata protezzjoni xierqa fil-każ ta' ġugarelli li jinvolvu livell għoli ta' esponiment. L-adozzjoni ta' dawn il-valuri ta' limitu tieħu l-forma ta' inklużjoni fl-Appendiċi C tal-Anness II tad-Direttiva 2009/48/KE.

               (2)

               Għal għadd ta' sustanzi kimiċi, il-valuri ta' limitu li bħalissa japplikaw jew huma għolja wisq fid-dawl tal-evidenza xjentifika disponibbli jew ma jeżistux. Għalhekk, għal dawn is-sustanzi kimiċi għandhom jiġu adottati valuri ta' limitu speċifiċi, filwaqt li jitqiesu r-rekwiżiti tal-imballaġġ għall-prodotti tal-ikel kif ukoll id-differenzi bejn il-ġugarelli u l-materjal li jmiss mal-ikel.

               (3)

               Sabiex jagħtiha pariri fit-tħejjija tal-proposti leġiżlattivi u tal-inizjattivi tal-politika fil-qasam tas-sikurezza tal-ġugarelli, il-Kummissjoni Ewropea stabbiliet il-Grupp ta' Esperti dwar is-Sikurezza tal-Ġugarelli. Il-missjoni tas-sottogrupp tiegħu tas-“Sustanzi Kimiċi” hija li jagħtiha dawn il-pariri fir-rigward tas-sustanzi kimiċi li jistgħu jintużaw fil-ġugarelli.

               (4)

               Il-fenol (li għandu n-numru tal-CAS 108-95-2) jintuża bħala monomeru għar-rażi fenoliċi fil-manifattura tal-injam illegat bir-reżina (resin-bonded wood) (3) għall-ġugarelli. Id-degradazzjoni tal-antiossidanti fenoliċi fil-polimeri tista' tkun sors ieħor ta' fenol fil-ġugarelli (4). Il-fenol ġie identifikat fl-emissjonijiet tal-konsols tal-logħob (5), f'waħda mis-sitt tined jew mini għat-tfal analizzati (6) u fil-plastik tal-imballaġġ (7), u saru testijiet għalih fil-ġugarelli għall-banju u f'ġugarelli oħra li jintefħu bl-arja (8) u tqies li huwa jinsab fil-klorur tal-polivinil (PVC) (9). Il-fenol jista' jintuża wkoll bħala preservattiv fil-ġugarelli likwidi li għandhom bażi ta' ilma bħall-prodotti li jarmu l-bżieżaq tas-sapun jew il-linki likwidi b'bażi ta' ilma (pereżempju l-pinen u l-markers tal-feltru) (10).

               (5)

               Fid-deliberazzjonijiet tiegħu dwar il-fenol, is-sottogrupp tas-“Sustanzi Kimiċi” ibbaża fuq l-istandards Ewropej EN 71-9: 2005+A1:2007, EN 71-10:2005 u EN 71-11:2005. Dawn l-istandards jirreferu għall-preżenza tal-fenol fil-materjal tal-ġugarelli (EN 71-9:2005+A1:2007) u jipprovdu metodi speċifiċi għat-tħejjija tal-kampjuni (EN 71-10:2005) u għall-kejl (EN 71-11:2005). L-istandard EN 71-11:2005 jirrepeti u jagħti d-dettalji dwar il-valuri ta' limitu għall-fenol fil-materjal tal-ġugarelli li huma stabbiliti fl-istandard EN 71-9:2005+A1:2007, jiġifieri 15-il mg/l (limitu tal-migrazzjoni) għall-fenol bħala monomeru u 10 mg/kg (limitu tal-kontenut) għall-fenol bħala preservattiv fil-materjal likwidu tal-ġugarelli.

               (6)

               Is-sottogrupp tas-“Sustanzi Kimiċi” qies ukoll ir-rakkomandazzjoni tal-Kumitat Xjentifiku dwar ir-Riskji għas-Saħħa u għall-Ambjent (SCHER) li l-valur ta' limitu tal-migrazzjoni ta' 15-il mg/l għall-fenol stabbilit fl-istandard Ewropew eżistenti għandu jitnaqqas mill-inqas b'fattur ta' 2 sabiex jinkiseb Marġni ta' Esponiment ta' 100 li jista' jitqies kbir biżżejjed (11).

               (7)

               Barra minn hekk, is-sottogrupp tas-“Sustanzi Kimiċi” qies l-opinjoni tal-Bord tal-Awtorità Ewropea dwar is-Sigurtà fl-Ikel (l-EFSA) dwar il-Materjal li jmiss mal-Ikel, l-Enzimi, il-Ħwawar u l-Għajnuniet għall-Ipproċessar (CEF), li naqqas id-doża tollerabbli ta' kuljum (TDI) tal-fenol minn 1,5 mg/kg ta' piż tal-ġisem għal kull ġurnata għal 0,5 mg/kg ta' piż tal-ġisem għal kull ġurnata (12).

               (8)

               Skont ir-Regolament (KE) Nru 1272/2008, il-fenol huwa kklassifikat bħala sustanza mutaġenika tal-kategorija 2. Skont il-punt 5 tal-Parti III tal-Anness II tad-Direttiva 2009/48/KE, is-sustanzi mutaġeniċi tal-kategorija 2, bħall-fenol, jistgħu jkunu preżenti fil-ġugarelli f'konċentrazzjonijiet li jkunu daqs jew inqas mill-konċentrazzjoni rilevanti stabbilita għall-klassifikazzjoni tat-taħlitiet li jkun fihom dawk is-sustanzi, jiġifieri 1 % jew 10 000 mg/kg (limitu tal-kontenut). Attwalment, id-Direttiva 2009/48/KE ma tipprovdix limitu ta' migrazzjoni għall-fenol.

               (9)

               Fid-dawl ta' dan kollu, meta ltaqa' fis-26 ta' Marzu 2014 u fit-18 ta' Frar 2015 is-sottogrupp tas-“Sustanzi Kimiċi”, dan irrakkomanda li l-fenol fil-ġugarelli jkollu limitu ta' 5 mg/l (bħala l-limitu tal-migrazzjoni) meta dan ikun analizzat f'materjali polimeriċi u li dan ikollu konċentrazzjoni massima ta' 10 mg/kg (bħala limitu tal-kontenut) meta dan ikun analizzat bħala preservattiv, sakemm huwa mifhum li l-valur ta' 10 mg/kg (il-limitu tal-kontenut) jikkorrispondi de facto għal projbizzjoni fuq l-użu. L-analiżi għandhom isiru skont l-istandards Ewropej, EN 71-10:2005 u EN 71-11:2005.

               (10)

               Għalkemm hemm limitu tal-migrazzjoni ġeneriku għall-fenol bħala monomeru meta dan jintuża f'ċerti materjali li jmissu mal-ikel, is-suppożizzjonijiet bażiċi li minnhom joħroġ dak il-limitu tal-migrazzjoni huma differenti minn dawk li minnhom joħroġ il-limitu tal-migrazzjoni għal din is-sustanza bħala monomeru fil-ġugarelli. L-użu tal-fenol bħala preservattiv mhuwiex irregolat għall-materjali li jmissu mal-ikel.

               (11)

               Fid-dawl ta' dan kollu, l-Appendiċi C tal-Anness II tad-Direttiva 2009/48/KEgħandu jiġi emendat biex jinkludi limitu tal-migrazzjoni kif ukoll limitu tal-kontenut għall-fenol fil-ġugarelli.

               (12)

               Il-miżuri stipulati f'din id-Direttiva huma skont l-opinjoni tal-Kumitat stabbilit bl-Artikolu 47 tad-Direttiva 2009/48/KE,

         ADOTTAT DIN ID-DIRETTIVA:
   Artikolu 1
   Fl-Appendiċi C tal-Anness II tad-Direttiva 2009/48/KE, għandha tiżdied l-entrata li ġejja:

                  Sustanza

                  Numru tal-CAS

                  Valur ta' limitu

                  “Il-fenol

                  108-95-2

                  5 mg/l (limitu tal-migrazzjoni) f'materjali polimeriċi skont il-metodi stabbiliti f'EN 71-10:2005 u EN 71-11:2005.
                  10 mg/kg (limitu tal-kontenut) bħala preservattiv skont il-metodi stabbiliti fl-istandards EN 71-10:2005 u EN 71-11:2005.”

   Artikolu 2
   1.   L-Istati Membri għandhom jadottaw u jippubblikaw, sa mhux iktar tard mill-4 ta' Novembru 2018, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva. Huma għandhom jikkomunikaw minnufih lill-Kummissjoni t-testi ta' dawn id-dispożizzjonijiet.
   Huma għandhom japplikaw dawk id-dispożizzjonijiet mill-4 ta' Novembru 2018.
   Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew għandu jkollhom magħhom it-tali referenza meta jiġu ppubblikati uffiċjalment. L-Istati Membri għandhom jiddeċiedu kif għandha ssir it-tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġijiet nazzjonali li huma jadottaw fil-qasam kopert minn din id-Direttiva.
   Artikolu 3
   Din id-Direttiva tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, it-3 ta' Mejju 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 170, 30.6.2009, p. 1.

      (2)  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta' Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).

      (3)  E. Edmonds (2013) Occurrence of Phenol and Formaldehyde in Toys (L-Okkorrenza tal-Fenol u tal-Formaldeid fil-Ġugarelli). Rapport ikkummissjonat minn Toy Industries of Europe, p. 4.

      (4)  Ara n-nota ta' qiegħ il-paġna 3, fil-paġni 5 u 8.

      (5)  L-Aġenzija Daniża għall-Protezzjoni tal-Ambjent (EPA) (2003) “Survey of chemical substances in consumer products” (Stħarriġ dwar is-sustanzi kimiċi fil-prodotti għall-konsumatur), Stħarriġ Nru 32 — 2003. Emission and evaluation of chemical substances from selected electrical and electronic products (L-emissjoni u l-evalwazzjoni tas-sustanzi kimiċi minn għadd ta' prodotti elettriċi u elettroniċi magħżulin), p. 47. http://eng.mst.dk/media/mst/69115/32.pdf

      (6)  L-Aġenzija Daniża għall-Protezzjoni tal-Ambjent (2004) “Mapping of Chemical Substances in Consumer Products” (l-Immappjar tas-Sustanzi Kimiċi fil-Prodotti għall-Konsumatur) Nru 46, 2004, Release of chemical substances from tents and tunnels for children (Ir-rilaxx ta' sustanzi kimiċi minn tined u passaġġi għat-tfal). http://eng.mst.dk/media/mst/69127/46.pdf

      (7)  L-Istitut Ġermaniż għall-evalwazzjoni tar-riskji (2009) Limit values for phenol in food-contact articles and toys are to be updated (Il-valuri ta' limitu għall-fenol fil-ġugarelli u l-oġġetti li jmissu mal-ikel għandhom jiġu aġġornati). L-Opinjoni Nru 038/2009, it-18 ta' Awwissu 2009. http://www.bfr.bund.de/cm/349/limit_values_for_phenol_in_food_contact_articles_and_toys_are_to_be_updated.pdf

      (8)  Voedsel en Waren Autoriteit (2004) Market Surveillances on Toy Safety (Sorveljanzi tas-Suq dwar is-Sikurezza tal-Ġugarelli). Ir-Rapport Nru ND04o063/01. https://www.nvwa.nl/binaries/nvwa/documenten/communicatie/inspectieresultaten/consument/2016m/market-surveillances-on-toy-safety/ND04o063-01_speelgoed.pdf

      (9)  Suortti T (1990) Determination of phenol in poly(vinyl chloride) (Il-kwantifikazzjoni tal-fenol fil-klorur tal-poli(vinil). J Chromatogr. Is-16 ta' Mejju 1990; 507:417-20. http://www.ncbi.nlm.nih.gov/pubmed/2380304

      (10)  CEN TC 52 (2002) Rapport finali tal-ħidma tas-CEN/TC 52/WG 9 — Valutazzjoni tar-riskju. Il-Kuntratt BC/CEN/97/29.1.1. Awwissu 2002, p. 85.

      (11)  Il-Kumitat Xjentifiku dwar ir-Riskji għas-Saħħa u għall-Ambjent (SCHER), Opinjoni dwar is-“CEN's response to the opinion of the CSTEE on the assessment of CEN report on the risk assessment of organic chemicals in toys”, adottata fid-29 ta' Mejju 2007, il-paġni 8 u 9.

      (12)  L-Awtorità Ewropea dwar is-Sigurtà fl-Ikel (EFSA), Opinjoni Xjentifika dwar l-evalwazzjoni tossikoloġika tal-fenol, EFSA Journal 2013;11(4):3189 [44 pp]. http://www.efsa.europa.eu/en/efsajournal/pub/3189.htm


title: Id-Direttiva 2001/12/KE tal-Parlament Ewropew u tal Kunsill tas-26 ta' Frar 2001 Li temenda d-Direttiva tal-Kunsill 91/440/KEE dwar l-iżvilupp tal-ferroviji tal-Komunità

text:
Avviż Legali Importanti

|

32001L0012

Official Journal L 075 , 15/03/2001 P. 0001 - 0025

		Id-Direttiva 2001/12/KE tal-Parlament Ewropew u tal Kunsilltas-26 ta' Frar 2001Li temenda d-Direttiva tal-Kunsill 91/440/KEE dwar l-iżvilupp tal-ferroviji tal-KomunitàIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 71 tiegħu,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Kumitat Ekonomiku u Soċjali [2],Wara li kkunsidra l-opinjoni tal-Kumitat tar-Reġjuni [3],Waqt li jaġixxi skond il-proċedura stipulata fl-Artikolu 251 [4] tat-Trattat fid-dawl tat-test konġunt approvat fit-22 ta' Novembru 2000 mill-Kumitat ta' Konċiljazzjoni,Billi:(1) Id-Direttiva tal-Kunsill 91/440/KEE tad-29 ta' Lulju dwar l-iżvilupp tal-linji tal-ferroviji tal-Komunità [5] għandha tiġi emendata sabiex tiġi kkunsidrata l-esperjenza flimkien ma' l-implimentazzjoni tagħha u l-iżviluppi fis-settur tal-linji tal-ferrovija li seħħu mill-addozzjoni tagħha 'l hawn, sabiex jiġi assikurat li l-objettivi tagħha jintlaħqu.(2) Hemm bżonn li jiġi garantit aċċess ġust u mhux diskriminatorju għall-bżonnijiet infrastrutturali permezz tas-separazzjoni ta' ċerti funzjonijiet essenzjali u/jew il-ħolqien ta' regolatur tal-linji tal-ferrovija li jissodisfa l-funzjonijiet ta' kontroll u ta' implimentazzjoni kif ukoll permezz tas-separazzjoni tal-kontijiet u l-karti tal-bilanċ tal-qligħ u tat-telf.(3) Huwa meħtieġ ukoll li jiġi ggarantit aċċess ġust u mhux diskriminatorju għall-bżonnijiet infrastrutturali permezz tas-separazzjoni tal-funzjonijiet irrelatati mas-sigurtà u/jew il-ħolqien ta' regolatur tal-linji tal-ferrovija li jissodisfa l-funzjonijiet tal-kontroll u l-implimentazzjoni. F'kull każ l-impriżi ferrovjarji jistgħu jkunu nvoluti fl-enforzar u fis-sorvelljanza ta' l-istandards tas-sigurta b'mod mhux diskriminatorju.(4) L-estensjoni tad-drittijiet ta' aċċess għandha, bħala ma hu l-każ fir-rigward ta' mezzi oħra tat-trasport, tipproċedi f'għaqda ma' l-implimentazzjoni parallela tal-miżuri armonizzanti meħtieġa relatati.(5) B'mod konformi ma' l-oġġettiv tat-tlestija tas-suq intern, li għandu jinkludi l-possibbiltà li l-impriżi ferrovjarji liċenzjati kollha li jissodisfaw il-kondizzjonijiet ta' sigurtà jkunu jistgħu jipprovdu servizzi, id-dritt ta' aċċess għandu, għal perijodu transitorju ta' massimu ta' seba' snin, jiġi estiż għall-impriżi ferrovjarji liċenzjati għat-trasport internazzjonali ta' oġġetti fuq network iddefinita, imsejħa n-Network ta' Tagħbija Ferrovjarja Trans Ewropea, li tinkludi aċċess għal, u provvista ta', servizzi fit-termini u fil-portijiet prinċipali. Wara dan il-perjodu transitorju, in-Network tat-Tagħbija Ferrovjarja Trans Ewropea għandha tkopri n-network ferrovjarja Ewropea kollha u l-impriżi ferrovjarji għandhom jingħataw drittijiet ta' aċċess għaliha għat-trasport ta' merkanzija internazzjonali.(6) Id-dritt ta' aċċess huwa ggarantit lill-impriża ferrovjarja liċenzjata li tissodisfa l-kondizzjonijiet ta' sigurtà u li tfittex aċċess, ikun xi jkun il-mezz ta' operazzjoni.(7) L-Istati Membri jibqgħu ħielsa li jagħtu drittijiet ta' aċċess li huma iktar estensivi minn aċċess għal impriżi ferrovjarji li joperaw trasport magħqud internazzjonali għal gruppi internazzjonali li joperaw servizzi internazzjonali u lill-impriżi li joperaw servizzi ta' merkanzija internazzjonali fin-Network ta' Merkanzija Ferrovjarja Trans Ewropea. L-użu ta' dawn id-drittijietta' aċċess aktar estensivi jistgħu jkunu limitati għal impriżi ferrovjarji liċenzjati fl-Istati Membri fejn drittijiet ta' aċċess ta' natura simili jkunu mogħtija, sakemm din il-limitazzjoni tkun kompatibbli mat-Trattat.(8) Sabiex jippromwovu l-amministrazzjoni effiċjenti ta' l-infrastruttura fl-interess pubbliku, l-amministraturi ta' l-infrastruttura għandhom jingħataw status indipendenti mill-Istat, u l-libertà biex jamministraw l-affarijiet interni tagħhom, waqt li l-Istati Membri għandhom jieħdu l-miżuri meħtieġa għall-iżvilupp u l-użu ħieles mill-perikli ta' l-infrastruttura ferrovjarja.(9) Sabiex tiġi promossa l-operazzjoni effiċjenti tas-servizzi tat-trasport tal-passiġġieri u tal-merkanzija u sabiex tiġi assigurata trasparenza fl-iffinanzjar tagħhom, inkluż il-kumpens finanzjarju kollu jew l-għajnuna mħallsa mill-Istat, hemm bżonn li jinżammu separati l-kontijiet tas-servizzi tat-trasport tal-passiġġieri u tal-merkanzija.(10) Huwa meħtieġ li jiġu implimentati numru ta' miżuri sabiex jiġi sorvelljat aħjar l-iżvilupp tas-settur ferrovjarju u l-evoluzzjoni tas-suq, jiġi evalwat l-effett tal-miżuri adottati u jiġi analizzat l-impatt tal-miżuri prevvisti mill-Kummissjoni.(11) Għandhom jiġu stabbiliti korpi bi grad suffiċjenti ta' indipendenza biex jirregolaw il-kompetizzjoni fuq is-suq tas-servizzi ferrovjarji meta ma jkun hemm ebda entitajiet li jwettqu dik il-funzjoni.(12) Il-Kummissjoni għandha tirrapporta dwar l-implimentazzjoni ta' din id-Direttiva u għandha tagħmel il-proposti xierqa.(13) Il-miżuri meħtieġa għall-implimentazzjoni ta' din id-Direttiva għandhom jiġu adottati b'mod konformi mad-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tal-poteri implimentattivi mogħtija lill-Kummissjoni [6].(14) Huma meħtieġa miżuri speċifiċi sabiex jiġu kkunsidrati s-sitwazzjonijiet speċifiċi ġeopolitiċi u ġeografiċi ta' ċerti Stati Membri kif ukoll l-organizzazzjoni speċifika tas-settur ferrovjarju f'diversi Stati Membri waqt li tiġi żgurata l-integrità tas-suq intern.(15) B'mod konformi mal-prinċipji tas-sussidjarjetà u l-proporzjonalità kif stabbiliti fl-Artikolu 5 tat-Trattat, l-oġġettivi ta' din id-Direttiva, jiġifieri li jiġu żviluppati l-linji tal-ferroviji tal-Komunità, ma jistgħux jinkisbu b'mod sodisfaċenti mill-Istati Membri minħabba l-ħtieġa li jiġu żgurati termini ta' aċċess ġusti u non-diskriminatorji għall-infrastruttura kif ukoll biex ikunu kkunsidrati d-dimensjonijiet internazzjonali b'mod manifest involuti fl-operazzjoni ta' elementi sinifikanti tan-networks ferrovjarji, u għalhekk, ikunu jistgħu minħabba l-bżonn ta' azzjoni trans-nazzjonali koordinata, jinkisbu aħjar mill-Komunità. Din id-Direttiva ma teċċedix dak li huwa meħtieġ biex jinkisbu dawk l-oġġettivi.(16) Id-Direttiva 91/440/KEE għandha tkun emendata kif imiss,ADOTTAW DIN ID-DIRETTIVA:Artikolu 1Id-Direttiva 91/440/KEE qiegħda tiġi emendata skond kif ġej:1) it-titolu tas-Sezzjoni I għandu jiġi mibdul b'dan li ġej: "Qasam ta" applikazzjoni u Definizzjonijiet';2) L-Artikolu 1 għandu jiġi mħassar;3) il-paragrafu li ġej għandu jiġu miżjud ma' l-Artikolu 2:"3. Impriżi li l-operazzjonijiet ferrovjarji tagħhom huma limitati biex jipprovdu biss servizzi shuttle għal vetturi tat-triq minn ġol-Mina tal-Kanal huma esklużi mill-applikazzjoni ta' din id-Direttiva għajr għall-Artikoli 6(1), 10 u 10a.";4) L-Artikolu 3 għandu jiġi emendat kif ġej:a) l-ewwel u t-tieni inċiżi għandhom ikunu mibdula b'dan li ġej:"impriża ferrovjarja";  għandha tfisser impriża pubblika jew privata liċenzjata skond il-leġislazzjoni tal-Komunità applikabbli, li n-negozju ewlieni tagħha jkun li tipprovdi servizzi għat-trasport ta' oġġetti u/jew passiġġieri bil-ferrovija b'kondizzjoni li l-impriża trid tassigura trazzjoni, din tinkludi wkoll impriżi li jipprovdu trazzjoni biss;"amministratur ta";  l-infrastruttura' għandha tfisser kull korp jew impriża responsabbli b'mod partikolari biex tistabbilixxi u żżomm l-infrastruttura ferrovjarja. Din tista' tinkludi wkoll l-amministrazzjoni ta' sistemi infrastrutturali ta' kontroll u sigurtà. Il-funzjonijiet ta' l-amministratur ta' l-infrastruttura fuq network jew parti minn network jistgħu jiġu allokati lil korpi jew impriżi differenti";b) l-inċiż li ġej għandu jiġi infilzat wara r-raba' inċiż:"servizz ta";  merkanzija internazzjonali' għandu jfisser servizzi ta' trasport fejn ferrovija taqsam ta' mill-anqas fruntiera waħda ta' Stat Membru; il-ferrovija tista' tkun marbuta u/jew mifruda u s-sezzjonijiet differenti jista' jkollhom oriġini u destinazzjonijiet differenti kemm-il darba l-vaguni kollha jaqsmu ta' mill-anqas fruntiera waħda";5) it-titolu tas-Sezzjoni II għandu jiġi mibdul b'dan li ġej: "L-indipendenza ta' l-amministrazzjoni";6) L-Artikolu 4 għandu jiġi mibdul b'dan li ġej:"Artikolu 41. L-Istati Membri għandhom jieħdu l-miżuri meħtieġa sabiex jagħmlu ċert li fir-rigward tat-tmexxija, l-amministrazzjoni u l-kontroll intern fuq kwistjonijiet amministrattivi, ekonomiċi u ta' kontabilità l-impriżi ferrovjarji jkollhom status indipendenti li b'konformità miegħu huma jżommu, b'mod partikolari, assi, budgets u kontijiet li huma separati minn dawk ta' l-Istat.2. Waqt li jirrispettaw l-qafas u r-regoli speċifiċi dwar tariffi u allokazzjoni stabbiliti mill-Istati Membri, l-amministratur infrastrutturali għandu jkollu responsabbiltajiet għat-tmexxija, l-amministrazzjoni u l-kontroll intern tiegħu stess";7) L-Artikolu 6 għandu jiġi mibdul b'dan li ġej:"Artikolu 61. L-Istati Membri għandhom jieħdu l-miżuri biex jassiguraw li accounts ta' profitt u telf u paġni tal-bilanċ jinżammu u jkunu ppubblikati, minn naħa għall-kummerċ irrelatat mal-provvediment ta' servizzi ta' trasport minn impriżi ferrovjarji u, minn naħa l-oħra, għall-kummerċ irrelatat ma' l-immaniġġjar ta' l-infrastruttura ferrovjarja. Fondi pubbliċi mħallsa lil waħda minn dawn iż-żewġ oqsma ta' attività ma jistgħux jiġu trasferiti lill-oħra.Il-kontijiet għal dawn iż-żewġ oqsma ta' attività għandhom jinżammu b'mod li jirrifletti din il-projbizzjoni.2. L-Istati Membri jistgħu jistabbilixxu wkoll li din is-separazzjoni għandha teħtieġ l-organizzazzjoni ta' diviżjonijiet distinti f'impriża waħda jew li l-infrastruttura għandha tkun immexxija minn entità separata.3. L-Istati Membri għandhom jieħdu l-miżuri meħtieġa sabiex jagħmlu ċert li l-funzjonijiet li jiddeterminaw aċċess ekwu u mhux diskriminatorju għall-infrastruttura, elenkati fl-Anness II, jkunu fdati lill-korpi jew lid-ditti li ma jipprovdux huma stess xi servizzi ta' trasport ferrovjarju. Irrispettivament mill-istrutturi organizzattivi, irid jinwera li dan l-oġġettiv jkun inkiseb.L-Istati Membri jistgħu, madanakollu, jassennjaw lill-impriżi ferrovjarji jew lil kwalunkwe korp ieħor il-ġbir tal-ħlasijiet u r-responsabbiltà ta' l-amministrazzjoni ta' l-infrastruttura ferrovjarja, bħall-investiment, il-manutenzjoni u l-iffinanzjar.4. L-applikazzjoni tal-paragrafu 3 għandha tkun soġġetta għal rapport mill-Kummissjoni skond l-Artikolu 10b, li għandu jiġi sottomess sal-15 ta' Marzu 2006";8) L-Artikolu 7 għandu jiġi mibdul b'dan li ġej:"Artikolu 71. L-Istati Membri għandhom jieħdu l-miżuri meħtieġa għall-iżvilupp ta' l-infrastruttura tal-ferrovija nazzjonali tagħhom waqt li jikkunsidraw, fejn meħtieġ, il-ħtiġijiet ġenerali tal-Komunità.2. L-Istati Membri għandhom jagħmlu ċert li l-istandards u r-regoli tas-sigurtà jiġu stabbilti, l-impriżi tar-rolling stock u dawk ferrovjarji jiġu ċċertifikati kif imiss u l-inċidenti jiġu investigati. Dan ix-xogħol għandu jitwettaq minn korpi jew impriżi li ma jipprovdux servizzi ta' trasport bil-ferrovija huma stess u li huma indipendenti minn korpi u impriżi li jagħmlu dan, b'tali mod li jiggarantixxu aċċess għall-infrastruttura ekwu u non-diskriminatorju.L-impriżi tal-ferrovija għandhom japplikaw dawn l-istandards u regoli tas-sigurtà. Sakemm l-Istati Membri ma jiddelegawx l-inkarigu ta' enforzar u tas-sorvelljanza lil korpi indipendenti, huma jistgħu jeħtieġu jew jippermettu li l-impriżi ferrovjarji jkunu involuti biex jagħmlu ċert li n-normi u r-regoli ta' sigurtà jiġu enforzati u sorvelljati waqt li jiggarantixxu l-eżekuzzjoni newtrali u non-diskriminatorja ta' dawn il-funzjonijiet.3. L-Istati Membri jistgħu wkoll jagħtu lill-maniġer ta' l-infrastruttura, waqt li jikkunsidraw kif imiss l-Artikoli 73, 87 u 88 tat-Trattat, finanzjament konsistenti ma' l-inkarigi, id-daqs u r-rekwiżiti finanzjarji, b'mod partikolari sabiex ikopru investimenti ġodda.4. Fil-qafas ta' politika ġenerali stabbilita mill-Istat, l-amministratur ta' l-infrastruttura għandu jagħmel pjan kummerċjali li jinkludi programmi ta' investiment u dawk finanzjarji. Il-pjan għandu jkun iddisinjat biex jassigura l-użu u l-iżvilupp ottimu u effiċjenti ta' l-infrastruttura waqt li jassigura bilanċ finanzjarju u jipprovdi mezzi biex jintlaħqu dawn l-oġġettivi.";9) il-paragrafu li ġej għandu jiġi miżjud ma' l-Artikolu 9:"3. Għajnuna mogħtija minn Stati Membri biex tħassar id-djun li hemm referenza għalihom f'dan l-Artikolu għandha tingħata skond l-Artikoli 73, 87 u 88 tat-Trattat.";10) il-paragrafu li ġej għandu jiġi miżjud ma' l-Artikolu 9:"4. Fil-każ ta' impriżi ferrovjarji l-kontijiet ta' qligħ u ta' telf, u jew il-karti tal-bilanċ jew il-prospetti annwali ta' assi jew responsabbiltajiet għandhom jinżammu u jiġu ppubblikati għal kummerċ irrelatat mal-forniment ta' servizzi tat-trasport ta' merkanzija bil-ferrovija. Fondi mħallsa għal attivitajiet irrelatati mal-forniment tas-servizzi tat-trasport tal-passiġġieri bħal dħul minn servizz pubbliku għandhom jintwerew separatament fil-kontijiet separati rilevanti u ma jistgħux jiġu trasferiti għal attivitajiet irrelatati mal-provvista ta' servizzi tat-trasport oħra jew xi kummerċ ieħor.";11) L-Artikolu 10 għandu jiġi mibdul b'dan li ġej:"Artikolu 101. Gruppi internazzjonali għandhom jingħataw drittijiet ta' aċċess u ta' transitu fl-Istati Membri ta' l-istabbiliment ta' l-impriżi ferrovjarji kostitwenti, kif ukoll drittijiet ta' transitu fi Stati Membri oħra, għal servizzi internazzjonali bejn l-Istati Membri fejn l-impriżi li jikkostitwixxu l-imsemmija gruppi huma stabbiliti.2. Impriżi ferrovjarji li jaqgħu taħt l-iskop ta' l-Artikolu 2 għandhom jingħataw, fuq kondizzjonijiet ekwi, aċċess għall-infrastruttura fl-Istati Membri l-oħra għall-iskop li joperaw servizzi magħquda tat-trasport ta' oġġetti.3. Ikun xi jkun il-mod ta' l-operazzjoni, l-impriżi ferrovjarji li jaqgħu taħt l-iskop ta' l-Artikolu 2 għandhom jingħataw, fuq kondizzjonijiet ekwi, l-aċċess li huma jfittxu għan-Network ta' Merkanzija Ferrovjarja Trans-Ewropea ddefinita fl-Artikolu 10 (a) u fl-Anness I u, f' kull każ wara l-15 ta' Marzu 2008, għan-network ferrovjarju kollu, bl-iskop li joperaw servizzi internazzjonali ta' trasport ta' merkanzija.4. Fuq talba ta' Stati Membru jew fuq l-inizjattiva tagħha stess il-Kummissjoni għandha, f'każ speċifiku, teżamina l-applikazzjoni u l-enforzar ta' dan l-Artikolu, u fi żmien xahrejn minn meta tirċievi talba ta' din ix-xorta u wara li tikkonsulta lill-Kumitat li għalih issir referenza fl-Artikolu 11a(2), tiddeċiedi jekk il-miżura rrelatata tistax tkompli tiġi applikata. Il-Kummissjoni għandha tikkomunika d-deċiżjoni tagħha lill-Parlament Ewropew, lill-Kunsill u lill-Istati Membri.Mingħajr preġudizzju għall-Artikolu 226 tat-Trattat, kwalunkwe Stat Membru jista' jirreferi d-deċiżjoni tal-Kummissjoni lill-Kunsill fi żmien limitu ta' xahar. Il-Kunsill, waqt li jaġixxi b'maġġoranza kwalifikata, jista', f'ċirkustanzi eċċezzjonali jieħu deċiżjoni differenti fi żmien perjodu ta' xahar.5. Kwalunkwe impriża ferrovjarja involuta f'servizzi ta' trasport ferrovjarji taħt il-paragrafi 1, 2 u 3 għandhom jikkonkludu l-ftehimijiet amministrattivi, tekniċi u finanzjarji meħtieġa fuq il-bażi tal-liġi pubblika u privata mal-maniġers ta' l-infrastruttura ta' l-infrastruttura ferrovjarja użata bil-għan li jirregolaw kwistjonijiet ta' kontroll ta' traffiku u ta' sigurtà li jirrigwardaw dak it-trasport. Il-kondizzjonijiet li jirregolaw ftehim ta' din ix-xorta għandhom ikunu non-diskriminatorji u, jekk applikabbli, b'mod konformi mad-disposizzjonijiet tad-Direttiva 2000/14/KE tal-Parlament Ewropew u tal-Kunsill tas-26 ta' Frar dwar l-allokazzjoni tal-kapaċita ta' l-infrastruttura ferrovjarja u tal-ġbir ta' ħlasijiet għall-użu ta' l-infrastruttura ferrovjarja u taċ-ċertifikazzjoni tas-sigurtà [7].6. Aċċess għal-linja, u l-forniment ta' servizzi fit-terminals u l-portijiet marbuta ma' l-attivitajiet ferrovjarji li hemm referenza għalihom fil-paragrafi 1, 2 u 3, li jservu jew li potenzjalment iservu iktar minn klijent finali wieħed, għandhom jiġu pprovduti lill-impriżi kollha ferrovjarji b'mod mhux diskriminatorju, u t-talbiet mill-impriżi ferrovjarji jistgħu jkunu suġġetti għal restrizzjonijiet biss kemm-il darba jeżistu alternattivi vijabbli taħt kondizzjonijiet tas-suq.7. Mingħajr preġudizzju għar-regolamenti Komunitarji u nazzjonali li jirrigwardaw il-politika ta' kompetizzjoni u l-istituzzjonijiet b'responsabbiltà f'dak il-qasam, il-korp regolatorju stabbilit taħt l-Artikolu 30 tad-Direttiva 2000/14/KE, jew kwalunkwe korp ieħor li jgawdi l-istess grad ta' indipendenza għandu jissorvellja l-kompetizzjoni fis-swieq tas-servizzi ferrovjarji, inkluż is-suq tat-trasport ferrovjarju ta' merkanzija.Dak il-korp għandu jkun stabbilit skond ir-regoli ta' l-Artikolu 30 (1) ta' l-imsemmija Direttiva. Kull applikant jew parti interessata tista' tippreżenta lment ma' dan il-korp jekk iħoss li jkun ġie trattat inġustament, kien soġġett għal diskriminazzjoni jew ġie b'xi mod inġurjat. Fuq il-bażi ta' l-ilment u, fejn xieraq, fuq l-inizzjattiva tiegħu stess, il-korp regolatorju għandu jiddeċiedi kemm jista' jkun malajr dwar miżuri xierqa biex jiġu kkoreġuti xi żviluppi mhux mixtieqa f'dawn is-swieq. Sabiex jassigura l-possibbiltà meħtieġa ta' kontroll ġudizzjarju u l-kooperazzjoni rekwiżita bejn il-korpi regolatorji nazzjonali, l-Artikolu 30 (6) u l-Artikolu 31 ta' l-imsemmija Direttiva għandhom japplikaw f'dan il-kuntest.8. B'mod konformi ma' l-Artikolu 14 li jipprovdi għal rapport dwar l-implimentazzjoni ta' din id-Direttiva, akkumpanjat minn proposti addattati dwar it-tkomplija ta' l-azzjoni tal-Komunità biex tiżviluppa s-suq ferrovjarju u l-qafas legali li jirregolah, u f'kull każ wara l-15 ta' Marzu 2008, in-Network Trans-Ewropew ta' Trasport ta' Merkanzija bil-Ferrovija ddefinita fl-Artikolu 10a u fl-Anness I, li tagħti aċċess għat-trasport internazzjonali ta' oġġetti lill-impriżi ferrovjarji ddefiniti fl-Artikolu3, għandhom jiġu estiżi biex ikopru n-network ferrovjarja Ewropea kollha. L- impriżi ferrovjarji għandhom jingħataw, fuq in-network kollha u fuq kondizzjonijiet ġodda, aċċess garantit u transitu għat-trasport internazzjonali ta' l-oġġetti.";12) fis-Sezzjoni V"Aċċess għall-infrastruttura ferrovjarja"għandu jiżdied l-Artikolu li ġej:"Artikolu 10a1. In-Network Trans-Ewropea ta' Trasport ta' Merkanzija bil-Ferrovija tikkonsisti fl-elementi li ġejjin:a) Linji ferrovjarji kif indikat fil-mapep fl-Anness I.b) Rotot ta' diverżjoni, fejn approprjat, partikolarment madwar infrastruttura fejn hemm konġestjoni skond it-tifsira tad-Direttiva 2000/14/KE. Meta jiġu offruti dawn ir-rotot, il-ħinijiet totali tal-vjaġġi kollha għandhom jiġu salvagwardjati sa fejn dan ikun vijabbli.ċ) Aċċess tal-linji għat-terminals li jservu jew li potenzjalment iservu iktar minn klijent wieħed u għal siti u faċilitajiet oħrajn, inklużi l-linji li jwasslu lejn jew joħorġu minn dawn.d) Aċċess għal-linji lejn jew minn portijiet kif elenkati fl-Anness I, inklużi l-linji li jgħaqqdu.2. Il-linji li jgħaqqdu msemmija fil-paragrafu 1(ċ) u (d) jkopru f'kull tarf tal-vjaġġ 50 km jew 20 % tat-tul tal-vjaġġ fuq il-linji ferrovjarji li hemm referenza għalihom fil-paragrafu 1(a), skond liema minnhom huwa l-ikbar.Il-Belġju u l-Lussemburgu, bħala Stati Membri b'network relattivament żgħira, jistgħu jillimitaw it-tul tal-linji li jgħaqqdu fl-ewwel sena wara l-15 ta' Marzu 2003 sa minimu ta' 20 km u sa l-aħħar tat-tieni sena b'minimu ta' 40 km.";13) wara s-Sezzjoni V "Aċċess għall-infrastruttura ferrovjarja", għandha tiżdied din it-taqsima li ġejja:"IT-TAQSIMA VaXogħol ta' sorvelljanza tal-KummissjoniArtikolu 10b1. Sa mhux iktar tard mill-15 ta' Settembru 2001 il-Kummissjoni għandha tagħmel l-arranġamenti meħtieġa biex tissorvelja l-kondizzjonijiet tekniċi u ekonomiċi u l-iżviluppi tas-suq tat-trasport ferrovjarju Ewropew. Il-Kummissjoni għandha tagħmel ċert li r-riżorsi adegwati jkunu disponibbli biex jippermettu s-sorvelljanza effettiva ta' dan is-settur.2. F'dan il-kuntest, il-Kummissjoni għandha tinvolvi mill-qrib lir-rappreżentanti ta' l-Istati Membri u tas-setturi kkonċernati fix-xogħol tagħha, inklużi l-utenti, sabiex ikunu kapaċi jissorveljaw aħjar l-iżvilupp tas-settur ferrovjarju u l-evoluzzjoni tas-suq, jevalwaw l-effett tal-miżuri adottati u janalizzaw l-impatt tal-miżuri pjanati mill-Kummissjoni.3. Il-Kummissjoni għandha tissorvelja l-użu tan-networks u l-evoluzzjoni tal-kondizzjonijiet ippjanati għas-settur ferrovjarju, partikolarment l-iċċarġjar ta' l-infrastruttura, l-allokazzjoni tal-kapaċità, ir-regolament tas-sigurtà u l-illiċenzjar u l-grad ta' l-armonizzazzjoni li tevolvi. Hija għandha tassigura kooperazzjoni attiva bejn il-korpi regolatorji approprjati fl-Istati Membri.4. Il-Kummissjoni għandha tirrapporta lill-Parlament Ewropew u lill-Kunsill dwar:a) l-evoluzzjoni tas-suq intern fis-servizzi ferrovjarjib) il-kondizzjonijiet ta' l-istrutturaċ) l-istat tan-Network Merkantili Ferrovjarja Trans-Ewropead) l-utilizzazzjoni tad-drittijiet ta' l-aċċesse) l-ostakli għal servizzi ferrovjarji iktar effettivif) limitazzjonijiet ta' l-infrastruttura, ug) il-ħtieġa ta' leġislazzjoni."14) L-Artikolu 11 għandu jiġi mibdul b'dan li ġej:"Artikolu 111. L-Istati Membri jistgħu jressqu kwalunkwe mistoqsija dwar l-implimentazzjoni ta' din id-Direttiva għall-attenzjoni tal-Kummissjoni. Deċiżjonijiet approprjati għandhom jiġu adottati bl-użu tal-proċedura konsultattiva li ssir referenza għaliha fl-Artikolu 11a(2).2. L-emendi meħtieġa biex jiġu addattati l-Annessi għandhom jiġu adottati bl-użu tal-proċedura regolatorja li hemm referenza għaliha fl-Artikolu 11a(3).";15) l-Artikolu li ġej għandu jiġi infilzat:"Artikolu 11a1. Il-Kummissjoni għandha tkun assistita minn Kumitat.2. Fejn issir referenza għal dan il-paragrafu, l-Artikoli 3 u 7 tad-Deċiżjoni 1999/468/KE għandhom japplikaw, waqt li jiġu meqjusa d-disposizzjonijiet ta' l-Artikolu 8 tagħha.3. Fejn issir referenza għal dan il-paragrafu, l-Artikolu 5 u 7 tad-Deċiżjoni 1999/468/KE għandhom japplikaw, waqt li jiġu meqjusa d-disposizzjonijiet ta' l-Artikolu 8 tagħha.Il-perijodu stipulat fl-Artikolu 5(6) tad-Deċiżjoni 1999/468/KE għandu jiġi ffissat għal tliet xhur.4. Il-Kumitat għandu jadotta r-regoli ta' proċedura tiegħu.";16) L-Artikolu 14 għandu jiġi mibdul b'dan li ġej:"Artikolu 14Sal-15 ta' Marzu 2005 il-Kummissjoni għandha tissottometti lill-Parlament Ewropew, lill-Kumitat Soċjali u Ekonomiku, lill-Kumitat tar-Reġjuni u lill-Kunsill rapport dwar l-implimentazzjoni ta' din id-Direttiva akkumpanjat minn proposti addattati dwar it-tkomplija ta' l-azzjoni Komunitarja biex tiżviluppa s-suq ferrovjarju u l-qafas legali li jirregolah.";17) L-Artikolu li ġej għandu jiġi infilzat:"Artikolu 14a1. Għal perijodu ta' ħames snin mill-15 ta' Marzu 2003, L-Istati Membri li ġejjin:- L-Irlanda, bħala Stat Membru allokat fuq gżira b'konnessjoni ferrovjarja ma' Stat Membru ieħor wieħed biss- Ir-Renju Unit, fir-rigward ta' l-Irlanda ta' Fuq, fuq l-istess bażi, u- Il-Greċja, bħala Stat Membru li m'għandu ebda konnessjoni diretta ma' l-ebda Stat Membru ieħor,m'għandhomx għalfejn japplikaw il-kondizzjoni li jafdaw korp indipendenti bil-kompitu li jistabbilixxi aċċess ekwu u mhux diskriminatorju għall-infrastruttura, kif stabbilit fl-Artikolu 6(3), l-ewwel sottoparagrafu u l-inkarigi stabbiliti fl-Artikolu 7(2), l-ewwel sottoparagrafu, sa fejn dawn l-Artikoli jobbligaw lill-Istati Membri biex jistabbilixxu korpi indipendenti li jwettqu l-inkarigi li għalihom issir referenza fl-imsemmija Artikoli.2. Madankollu, fejn:a) iktar minn impriża ferrovjarja waħda liċenzjata skond l-Artikolu 4 tad-Direttiva 95/18/KE, jew, fil-każ ta' l-Irlanda u r-Renju Unit, kumpanija ferrovjarja hekk liċenzjata band'oħra, tissottometti applikazzjoni uffiċjali biex topera servizzi ferrovjarji kompetittivi fi, għal jew mill-Irlanda, l-Irlanda ta' Fuq jew il-Greċja, l-applikabbiltà kontinwata ta' din id-deroga għandha tiġi deċiża skond il-proċedura konsultattiva li hemm referenza għaliha fl-Artikolu 11a(2); jewb) impriża ferrovjarja li topera servizzi ferrovjarji fl-Irlanda, fl-Irlanda ta' Fuq jew fil-Greċja tissottometti applikazzjoni uffiċjali biex topera servizzi ferrovjarji fuq, għal jew mit-territorju ta' Stat Membru ieħor (fil-każ ta' l-Irlanda, jew ir-Renju Unit, fir-rigward ta' l-Irlanda ta' Fuq, jew it-tnejn, Stat Membru ieħor barra t-territorji tagħhom), id-deroga li hemm referenza għaliha fil-paragrafu 1 m'għandhiex tapplika.Fi żmien sena minn meta jirċievu jew id-deċiżjoni li hemm refernza għaliha fil-punt (a) adottata skond il-proċedura konsultattiva li hemm referenza għaliha fl-Artikolu 11a(2), jew in-notifika ta' l-applikazzjoni uffiċjali li hemm referenza għaliha fil-punt (b), l-Istat jew l-Istati Membri kkonċernati (l-Irlanda, ir-Renju Unit fir-rigward ta' l-Irlanda ta' Fuq, jew il-Greċja) għandhom idaħħlu leġislazzjoni biex jimplimentaw l-Artikoli li hemm referenza għalihom fil-paragrafu 1.3. Id-deroga li hemm referenza għaliha fil-paragrafu 1, tista' tiġi mġedda għal perijodi mhux itwal minn ħames snin. Mhux iktar tard minn 12-il xahar qabel id-data ta' l-għeluq tad-deroga Stat Membru li jinqeda minn tali deroga jista' jindirizza talba lill-Kummissjoni għal deroga mġedda. Kull talba ta' din ix-xorta trid tiġi sostanzjata. Il-Kummissjoni għandha teżamina talba ta' din ix-xorta u tadotta deċiżjoni skond il-proċedura konsultattiva li għaliha ssir referenza fl-Artikolu 11a(2). L-imsemmija proċedura konsultattiva għandha tapplika għal kwalunkwe deċiżjoni rrelatata mat-talba.Waqt li tadotta d-deċiżjoni tagħha l-Kummissjoni għandha tqis kull żvilupp fis-sitwazzjoni ġeopolitika u l-iżvilupp tas-suq ferrovjarju fi, minn u lejn l-Istat Membru li jkun talab id-deroga mġedda.4. Il-Lussemburgu bħala Stat Membru b'network ferrovjarja relattivament żgħira m'għandux bżonn japplika sal-31 ta' Awissu 2004 il-kondizzjoni li jagħti lil korp indipendenti l-funzjonijiet li jistabbilixxu aċċess ekwu u mhux diskriminatorju għall-infrastruttura, kif stabbilit fl-Artikolu 6(3), l-ewwel sottoparagrafu, sakemm huwa jobbliga lill-Istati Membri oħra biex jistabbilixxu korpi indipendenti li jwettqu l-inkarigi li għalihom issir referenza f'dak l-Artikolu."Artikolu 2L-Istati Membri għandhom jadottaw il-liġijiet, ir-regolamenti u d-disposizzjonijiet amministrattivi meħtieġa biex jikkonformaw ma' din id-Direttiva sal-15 ta' Marzu 2003. Huma għandhom jgħarrfu lill-Kummissjoni minnufih dwar dan.Meta l-Istati Membri jadottaw dawn il-miżuri, huma għandhom jinkludu referenza għal din id-Direttiva jew magħhom għandu jkun hemm din ir-referenza fl-okkażjoni tal-pubblikazzjoni uffiċjali tagħhom. Il-metodi li bihom issir tali referenza għandhom jiġu stabbiliti mill-Istati Membri.L-Artikolu 3Din id-Direttiva għandha tidħol fis-seħħ fid-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva hija indirizzata lill-Istati Membri.Magħmula fi Brussel, 26 ta' Frar 2001.Għall-Parlament EwropewIl-PresidentN. FontaineGħall-KunsillIl-PresidentA. Lindh[1] ĠU Ċ 321, 20.10.1998, p. 6, u ĠU Ċ 116 E, 26.4.2000, p. 21.[2] ĠU Ċ 209, 22.7.1999, p. 22.[3] ĠU Ċ 57, 29.2.2000, p. 40.[4] Opinjoni tal-Parlament Ewropew ta' l-10 ta' Marzu 1999 (ĠU Ċ 175, 21.6.1999, p. 115), ikkonfermata fis-16 ta' Settembru 1999 (ĠU Ċ 54, 25.2.2000, p. 56), Pożizzjoni Komuni tal-Kunsill tat-28 ta' Marzu 2000 (ĠU Ċ 288, 11.10.2000, p. 1) u Deċiżjoni tal-Parlament Ewropew tal-5 ta' Lulju 2000 (għadha ma ġietx ippubblikata fil- (Ġurnal Uffiċjali). Deċiżjoni tal-Parlament Ewropew ta' l-1 ta' Frar 2001 u Deċiżjoni tal-Kunsill ta' l-20 ta' Diċembru 2000.[5] ĠU L 237, 24.8.1991, p. 25.[6] ĠU L 184, 17.7.1999, p. 23.[7] Ara l-paġna 29 ta' dan il-Ġurnal Uffiċjali.--------------------------------------------------ANNESS IPORTIJIETIL-BELĠJUAntwerpen/AnversGent/GandZeebrugge/ZeebrugesID-DANIMARKAÅlborgÅrhusEsbjergFredericiaKøbenhavnNyborgOdenseIL-ĠERMANJABrakeBremen/BremerhavenBrunsbüttelCuxhavenEmdenHamburgKielLübeckNordenhamPuttgardenRostockSassnitzWilhelmshavenWismarIL-GREĊJAAkenamdqoýpokiyEketrßmaPüsqaPeiqaiÜyHerrakomßjgBükoySPANJAAlgecirasAlmeríaBarcelonaBilbaoCartagena-EscombrerasGijónHuelvaTarragonaValenciaVigoFRANZABayonneBordeauxBoulogneCalaisCherbourgDunkerqueFos-MarseilleLa RochelleLe HavreNantesPort-la-NouvelleRouenSèteSt-NazaireL-IRLANDACorkDublinL-ITALJAAnconaBariBrindisiC. VecchiaGenovaGioia TauroLa SpeziaLivornoNapoliPiombinoRavennaSalernoSavonaTarantoTriesteVeneziaIL-LUSSEMBURGUL-OLANDAAmsterdam ZeehavenDelfzijl/EemshavenVlissingenRotterdam ZeehavenTerneuzenL-AWSTRIJAIL-PORTUGALLLeixõesLisboaSetúbalSinesIL-FINLANDJAHaminaHankoHelsinkiKemiKokkolaKotkaOuluPoriRaumaTornioTurkuL-ISVEZJAGöteborg-VarbergHelsingborgLuleåMalmöNorrköpingOxelösundStockholmTrelleborg-YstadUmeåIR-RENJU UNITIl-portijiet kollha konnessi bil-ferrovija+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------ANNESS IILista tal-funzjonijiet essenzjali li hemm referenza għalihom fl-Artikolu 6(3):- preparazzjoni u teħid tad-deċiżjonjiet irrelatati ma' l-illiċenzjar ta' impriżi ferrovjarji inklużi l-għoti ta' liċenzi individwali,- it-teħid ta' deċiżjonijiet irrelatati ma' l-allokazzjoni ta' passaġġi inklużi kemm id-definizzjoni kif ukoll l-evalwazzjoni tad-disponibbiltà u l-allokazzjoni ta' passaġġi tal-ferrovija individwali,- it-teħid ta' deċiżjonijiet marbuta ma' l-iċċarġjar ta' l-infrastruttura,- l-osservanza tas-sorveljanza ta' l-obbligi tas-servizz pubbliku meħtieġa fil-provvista ta'ċerti servizzi.--------------------------------------------------


Avviż Legali Importanti

|

31988L0194

Id-Direttiva Tal-Kunsill ta’ l-24 ta’ Marzu 1988 li jadatta għall-progress tekniku d-Direttiva tal-Kunsill 71/320/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu mal-mezzi ta’ l-ibbrejkjar ta’ ċerti kategoriji ta’ vetturi bil-mutur u l-karrijiet tagħhom

Official Journal L 092 , 09/04/1988 P. 0047 - 0049 Finnish special edition: Chapter 13 Volume 17 P. 0045  Swedish special edition: Chapter 13 Volume 17 P. 0045  CS.ES Chapter 13 Volume 009 P. 72  - 74 ET.ES Chapter 13 Volume 009 P. 72  - 74 HU.ES Chapter 13 Volume 009 P. 72  - 74 LT.ES Chapter 13 Volume 009 P. 72  - 74 LV.ES Chapter 13 Volume 009 P. 72  - 74 MT.ES Chapter 13 Volume 009 P. 72  - 74 PL.ES Chapter 13 Volume 009 P. 72  - 74 SK.ES Chapter 13 Volume 009 P. 72  - 74 SL.ES Chapter 13 Volume 009 P. 72  - 74

		Id-Direttiva Tal-Kunsillta’ l-24 ta’ Marzu 1988li jadatta għall-progress tekniku d-Direttiva tal-Kunsill 71/320/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu mal-mezzi ta’ l-ibbrejkjar ta’ ċerti kategoriji ta’ vetturi bil-mutur u l-karrijiet tagħhom(88/194/KEE)IL-KUMMISJONI TA’ KOMUNITAJIET EWROPEJ,Wara li kkunsidrat t-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 71/320/KEE tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-mezzi ta’ l-ibbrejkjar ta’ ċerti kategoriji ta’ vetturi bil-mutur u l-karrijiet taghħom [1], kif l-aħħar emendata bid-Direttiva tal-Kummissjoni 85/647/KEE [2], u partikolarment Artikolu 5 tagħha,Billi fid-dawl tal-progress li sar fit-teknoloġija ta’ l-ibbrejkjar inġenerali, u fil-produzzjoni ta’ mezzi ta’ kontra l-illokkjar partikolarment, huwa issa possibbli li jiġi magħmul obbligatorju li ċerti vetturi tqal u karrijiet jkunu mgħammra b’mezzi bħal dawn li huma konformi ma’ l-ispeċifikazzjonijiet korrispondenti ta’ din id-Direttiva bil-għan li tiżdied is-sigurtà fit-toroq;Billi ld-dispożizzjonijiet ta’ din id-Direttiva huma skond l-opinjoni tal-Kumitat ta’ Adattament għall-Progress Tekniku tad-Direttivi dwar il-Vetturi bil-Mutur,ADOTTAT DIN ID-DIRETTIVA:Artikolu 1Annessi I u X tad-Direttiva 71/320/KEE huma b’dan emendati skond l-Anness għal din id-Direttiva.Artikolu 21. Mill-1 ta’ Ottubru 1988 ebda Stat Membru ma jista’, għal raġunijiet li għandhom x’jaqsmu mal-mezzi ta’ l-ibbrejkjar:- jirrifjuta, fir-rigward ta’ tip ta’ vettura, li jagħti approvazzjoni tat-tip tal-KEE, jew li joħroġ il-kopja taċ-ċertifikat previst fl-aħħar inċiż ta’ Artikolu 10(1) tad-Direttiva tal-Kunsill 70/156/KEE [3], jew li jagħti l-approvazzjoni tat-tip nazzjonali, jew- jipprojbixxi d-dħul fis-servizz ta’ vetturifejn il-mezzi ta’ l-ibbrejkjar ta’ dan it-tip ta’ vettura jew ta’ dawn il-vetturi huma konformi mad-dispożizzjonijiet tad-Direttiva 71/320/KEE, kif emendata l-aħħar b’din id-Direttiva.2. Mill-1 ta’ Ottubru 1989, Stati Membri:- ma jistgħux aktar joħorġu il-kopja taċ-ċertifikat previst fl-aħħar inċiż ta’ Artikolu 10(1) tad-Direttiva 70/156/KEE fir-rigward ta’ tip ta’ vettura li l-mezzi ta’ l-ibbrejkjar tagħha ma jkunux konformi mad-dispożizzjonijiet tad-Direttiva 71/320/KEE, kif l-aħħar emendata b’din id-Direttiva,- jistgħu jirrifjutaw li jagħtu approvazzjoni tat-tip nazzjonali ta’ tip ta’ vettura li l-mezzi ta’ l-ibbrejkjar tagħha ma jkunux konformi mad-dispożizzjonijiet tad-Direttiva 71/320/KEE, kif emendata l-aħħar b’din id-Direttiva.3. Mill-1 ta’ Ottubru 1991 Stati Membri jistgħu jipprojbixxu d-dħul fis-servizz ta’ vetturi li l-mezzi ta’ l-ibbrejkjar tagħhom ma jkunux konformi mad-dispożizzjonijiet tad-Direttiva 71/320/KEE, kif l-aħħar emendata b’din id-Direttiva.Artikolu 3Qabel l-1 ta’ Ottubru 1988, Stati Membri għandhom idaħħlu fis-seħħ id-dispożizzjonijiet neċessarji sabiex jikkonformaw ma’ din id-Direttiva. Għandhom jinformaw minnufih lill-Kummissjoni b’dan.Artikolu 4Din id-Direttiva hija indirizzata lill-Istati Membri.Magħmula fi Brussel, fl-24 ta’ Marzu 1988.Għall-KummissjoniCockfieldViċi-President[1] ĠU L 202,tas-6.9.1971, p. 37.[2] ĠU L 380, tal-31.12.1985, p. 1.[3] ĠU L 42, tat-23.2.1970, p. 1.--------------------------------------------------ANNESSEmendi għall-Annessi għad-Direttiva 71/320/KEE, kif emendata bid-Direttivi 74/132/KEE, 75/524/KEE, 79/489/KEE u 85/647/KEEANNESS I: DEFINIZZJONI, ĦTIĠIET, KOSTRUZZJONI U TWAĦĦILWara l-punt 1.17 il-punti ġodda li ġejjin 1.18, 1.19 u 1.20 huma miżjuda:"1.18. Coach bil-‘mutur interurbana"Coach bil-‘mutur interurbana" jfisser vettura disinjata u armata għat-trasport interurban, li m’għandha ebda spazju maħsub speċifikament għall-passeġġieri bil-wieqfa, imma li kapaċi ġġorr għal-distanzi qosra passiġġieri bil-wieqfa fil-passaġġ.1.19. Coach bil-mutur ta’ vjaġġar għal distanzi twal"Coach bil-mutur ta’ vjaġġar għal distanzi twal" jfisser vettura disinjata u armata għal-vjaġġi ta’ distanza twila, irranġata biex tassigura il-kumdità tal-passiġġieri bil-qiegħda u li ma ġġorrx passiġġieri bil-wieqfa.1.20. Mezzi ta’ kontra l-illokkjar:Ara Anness X, punt 2.1."Wara l-punt 2.2.1.21 il-punti ġodda li ġejjin 2.2.1. 22 u 2.2.1 231 huma miżjuda:"2.2.1.22. Ċerti vetturi bil-mutur għandu ikunu mgħammra b’mezzi ta’ kontra l-illokkjar skond Anness X, kif muri fit-tabella li ġejja:Vettura | Massa Massima | Kategorija ta’ kontra l-illokkjar |Kategorija | Deskrizzjoni |M3 | Coaches bil-‘mutur interurbani u coaches bil-mutur ta’ vjaġġar għal distanza twila | > 12 tunnellati metriċi | 1 |N3 | Vetturi bil-mutur awtorizzati li jirmunkaw karrijiet tal -kategorija 04 | > 16 tunnellati metriċi | 1 |2.2.1.23. Jekk vetturi bil-mutur mhux imsemmija fil-punt 2.2.1.22 ta’ hawn fuq huma mgħammra b’mezzi ta’ kontra l-illokkjar, għandhom jikkonformaw mad-dispożizzjonijiet ta’ Anness X."Wara l-punt 2.2.2.12 il-punti ġodda li ġejjin 2.2.2.13 u 2.2.2.14 huma miżjuda:"2.2.2.13. Karrijiet ta’ kategorija O4 għandhom ikunu mgħammra b’mezzi ta’ kontra l-illokkjar skond Anness X.2.2.2.14. Jekk karrijiet mhux imsemmija fil-punt 2.2.2.13 ta’ fuq ikunu mgħammra b’mezzi ta’ kontra l-illokkjar, għandhom jikkonformaw mad-dispożizzjonijiet ta’ Anness X."ANNES X: ĦTIĠIET APPLIKABBLI GĦAL TESTIJIET GĦAL VETTURI MGĦAMMRA B’MEZZI TA’ KONTRA L-ILLOKKJARIl-punt 1.1 hu sostitwit b’dan li ġej:"1.1. L-iskop ta’ dan l-Anness hu li jiddefinixxi l-prestazzjonijiet meħtieġa għas-sistemi ta’ l-ibbrejkjar b’mezzi ta’ kontra l-illokkjar imwaħħla fuq vetturi tat-triq. Minbarra dan, vetturi bil-mutur li huma awtorizzati li jirmunkaw karru, u karrijiet mgħammra b’sistemi ta’ ibbrejkjar ta’ arja kompressa, għandhom, meta il-vetturi huma mogħbbija, jisodisfaw il-ħtiġiet għall-kompatibilità stipulati fl-Appendiċi għall-punt 1.1.4.2 ta’ Anness II."Il-punt 3.2 hu sostitwit b’dan li ġej:"3.2. Vettura rmunkata hija kkunsidrata li hi mgħammra b’mezzi ta’ kontra l-illokkjar fit-tifsira tal-punt 1 ta’ l-Appendiċi għall-punt 1.1.4.2 għal Anness II, jekk mill-inqas żewġ roti fuq naħat opposti tal-vettura huma kontrollati direttament b’ b’mezz ta’ kontra l-illokkjar, u l-ħtiġiet rilevanti kollha ta’ dan l-Anness huma sodisfatti. Minbarra dan, fil-każ ta’ karrijiet sħaħ, mill-inqas rota waħda fil-fus ta’ quddiem u rota waħda (opposta b’mod dijagonali) fuq l-fus ta’ wara għandhom ikunu kontrollat direttament minn modulaturi indipendenti."--------------------------------------------------